Real Unionek lehen garaipena lortu du Stadium Galen | bidasoamedia\nReal Unionek lehen garaipena lortu du Stadium Galen\nUrr. 10, 2018, 8:41 p.m.\nBeharrezkoa zen garaipena eskuratu zuen atzo Real Unionek. Bi aurpegi desberdin erakutsi zuen talde irundarrak norgehiagokan zehar. Lehenengo zatian, denboraldiko jokorik onena praktikatu zuten, eta bigarrenean ordea, errealaren harrobiko taldearen mende egon ziren. Garrantzi handiko hiru puntu ziren atzokoak kontuan hartuta txuribeltzen hurrengo partidua Anduvan izango dela Mirandesen aurka.\nReal Union atsedenaldira bi golen errentarekin joan zen. Juan Dominguezen mutilak sutsu hasi zuten norgehiagoka, presio handia ezarri zuten zelai aurretik haratago eta Sansek baloiaren jabetza txiki izaten zuen. Horrela, presioko lanaren ostean, hirugarren minutuan Alain Eizmendik lehen gola sartu zuen. Sekulako jokaldia egin zuen beasaindarrak eta baloia sareetara bidali zuen maisutasunez. Bidasoatarren bigarren gola Mikel Orbegozok egin zuen. Aurrelaria hiru partiduren ostean bueltan zen hamaikakora eta denboraldiko laugarren gola eskuratu zuen. Lehen golan bezala, Alain Eizmendi protagonista izan zen berriro ere, bera izan baitzen golaren pasea eman zuen arduraduna.\nBigarren zatian ordea, Imanol Alguacilen jokalariek jokoaren jabeak egin ziren eta turibeltzak atzera egin zuten. Minutuak aurrera joan ahala, txuribeltzen fisikoa behera zihoan eta Sansek etxeko taldearen defentsan eragin handiagoa zuen. Horrela, Djouhraren jokaldi baten bidez, Esnaolak penaltia egin eta Lapeñak 2-1ekoa markagailuan jarri ondoren, norgehiagoka amaierara iritsi zen.\nEsan bezala, Real Unionen hurrengo partidua zelai zail batean izango da, Anduvan hain zuzen Mirandesen aurka. Jaurdunaldi honen ostean, txuribeltzak bederatzigarren postura igo dira eta playoff postuak lau puntura dituzte.


apaizen artxiboak - Erresumarako atzerako kontaketa\nTag Archives: apaizek\nSimona - Maite eta eusten zaitut\n... zure unerik gogorrenetan.\nValeria - Amei deia\nOtoitz eta sakrifikatu arimengatik.\nAngela - Apaizik gabe ...\n... Eliza hilda dago. Otoitz bokazio santuen alde.\nGisella - ukatzaileen fededunak\nErosotasuna egiaren aurrean nahiago izatean.


Covid-19 koronabirusa: Positiboak Nafarroan, 2021eko ekainak 21\nPositibotasun tasa % 2,6koa da, iazko uztailekoaren antzekoa. Iruñeko Sanduzelai auzoan hiru kasu zenbatu dituzte, eta bina atzeman dituzte Mendillorri auzoan eta Burlata eta Erriberri udalerrietan.\nGizon bat Nafarroako Milagro herrian. Artxiboko argazkia: EFE.\nFelix Zubia: "Ez nau batere kezkatzen ekainaren 26an aire librean musukoa kentzeak"\nKasu berriak 43ra jaitsi dira Nafarroan, baina positibitatea % 4,8ra igo da\nPositibo berrien beherakada nabarmena izan da Nafarroan igande honetan; izan ere, 813 proba egin dituzte, eta % 2,6ko positibotasun tasa izan dute, iazko uztailekoaren antzekoa, 21 positiborekin, Nafarroako Gobernuaren datuen arabera.\nHorrek esan nahi du kasuen kopurua erdira jaitsi dela aurreko eguneko datuekin alderatuta, 43 kasu zenbatu baitziren bezperan, % 4,8ko positibotasun-tasarekin.\nIruñeko Sanduzelai auzoan hiru kasu atzeman dituzte, eta bina atzeman dituzte Mendillorri auzoan eta Burlata eta Erriberri udalerrietan.\nOspitaleen egoerari dagokionez, 28 gaixo daude ingresatuta covid-19arekin Nafarroako ospitale sarean, bezperan baino bat gehiago. Atzo ez zuten zuzenean inor sartu ZIUetan, baina ingresatuta zegoeneko bat lekualdatu zuten bertara. Ez zen hildako gehiagorik izan gaitzaren ondorioz, beraz, 1.191 dira pandemia hasi zirenetik Foru Erkidegoan hildakoak.\nTxertaketari dagokionez, 5.106 dosi inokulatu zituzten atzo. Guztira 527.063 txerto eman dira eta 20.279 pertsonak jaso dute pauta osoa.\nOro har, Nafarroako 16 urtetik gorako biztanleen % 60k baino gehixeagok du dosi bat jarrita, eta populazio horren % 38 erabat immunizatuta dago.\nBestalde, 100.000 biztanleko 14 eguneko intzidentzia-tasa metatua 92,63koa zen ostiralean Foru Erkidegoan, Espainiako Osasun Ministerioak emandako datuen arabera.


LANZITUZ eta BIDELAN lan programak martxan izango dira azaroaren 6aren ezkeroztik. Izena emateko azken egunak dira. Horretarako deitu Iraurgi Berritzen bulegora 943.85.11.00 tfno zenbakira.\tGehiago irakurri...\nUrriaren 29ean egunkari ezberdinetan agertutako lan eskaintzen iragarkiak jasota txosten honetan. Gehiago irakurri...\nAzaroaren 1ean, asteazkena, Go!azen musika telesailaren aurrestrainaldiko emanaldia izango da Baztartxon, arratsaldeko 18:00etan. Sarrerak egun bertan lehiatilan salduko dira eta 2€ko prezioa izango du.\tGehiago irakurri...\nIraurgi Berritzen Enplegu eta Orientazio zerbitzuak gaur egun Intxausti Jauregira lekualdatu dira, eta bertan 3.go soilairuan lekututa izango da hemendik aurrera. Enplegu Zerbitzua; astearte eta ostegunetan 9:30-14:00 eta 15:00-17:00 Orientazio Zerbitzua; astelehen eta asteazkenetan 9:30-14:00etara Gehiago irakurri...\nIkastaro ezberdinen eskaintza. Izena emateko deitu 943.02.36.19 telefono zenbakira.\tGehiago irakurri...\n¡QUIEN TUVO RETUVO! ikuskizuna izango da azaoaren 18en, larunbata iluntzeko 20:00. Sarrera;20€ izango da eta jada salgai aurkitzen da Udaleko Kultura Sailan.\tGehiago irakurri...


Hondarribiko Gaztetxeak jakinarazi duenez, dagoeneko kalea moztu Ertzaintzak, eta gero eta patruila gehiago ari dira Egiluz jauregi ingurura bertaratzen. Gaur goizean hustuko dute gunea, eta bertan dira gaztetxeko kideak.\nErtzainek goizeko lehenengo orduan inguratu dute Egiluz jauregia. Ate nagusia botata sartu dira, eta barruan zeuden gaztetxeko kideak irtenarazi dituzte. Une honetan, eraikinaren barruan daude legezko jabeak eta Ertzaintza. Gaztetxeko kideek mobilizazioak iragarri dituzte.\nMetalurgicas Iruñak enpresa itxi eta hamar langile kaleratu ditu\nEkainean, lan hitzarmena urratu eta soldatak izoztu zituen enpresak. Langileek ez dute soldatarik jaso urritik, eta orain, martxoan, lantokiaren itxiera etorri da. Hamar langilek egiten zuten soldatapean lan Metalurgicas Iruña enpresan, eta guztiak bidali dituzte kalera.\nHerri Unibertsitatea egingo dute Eibarren datorren astean\nMartxoaren 10etik 12ra bitartean egingo dute Herri Unibertsitatea Eibarko Energia Berriztagarrien Ingenieritza Eskolan. Eibarko Gaztetxean izango dira egitarauak barnebildutako azkenengo ekimenak, ostegun arratsaldetik. Ikasleen greba zela-eta atzeratu zuten Herri Unibertsitatea, eta orain, hainbat aldaketarekin aurkeztu dute egitaraua.\n1976an eraildako bost langileak oroitu dituzte Gasteizko kaleetan\nGasteizko sarraskiaren 44. urteurrenean, kalean eta borrokan omendu dituzte Espainiako Poliziak eraildako bost langileak. 18:00etan Langileok Haustura Politikoa dinamikak deitutako zutabea irten zen Rafatik, eta manifestazio orokorra 19:00etan hasi zen, Martxoak 3 plazatik. 'Gu hiltzen jarraitzen duzue' zioen aurrean zeramaten pankartak. Bestalde, bihar jarraituko du 'Elkartasunetik, klase batasunera' ekimenak.\nZortzi langile kaleratu ditu Celsak Araban, haiek lanuzteei ekin eta hilabetera\nEgindako mehatxuak bete eta zortzi langile kalera bidali ditu Celsa Atlantic enpresak Araban. Beharginek otsailean hasi zituzten lanuzteak, kaleratze mehatxuen aurka. Celsak abenduan adierazi zuen hainbat langile botako zituela, eta gero, bertan behera utzi zuen negoziazioa. Ez da lehenengo aldia: azken urteetan kaleratze saiakera eta mehatxu gehiago jasan dituzte langileek.\nGarbitzaileek eta UIBk mobilizazio bateratuak egin dituzte Hego Euskal Herriko hiru hiriburutan\n'Lan berdina, soldata berdina' nahiz 'Tasak merketu, bekak hobetu' lemapean aritu dira eskuz esku garbitzaile eta ikasleak. Leioako campusean EHUko errektoreak agerpena egin bitartean elkarretaratzea egin dute. Gasteizen, Ertzaintza ikasleen eta grebalarien aurka oldartu da Gizarte Langintzako fakultatean. Donostian, berriz, Hezkuntza Delegaritza aurrean bildu dira.\nGutxienez hiru eraso salatu dituzte Hego Euskal Herrian azken egunetan\nLarunbatean, emakume bat jo zuen gizonezko batek Bilbon, eta gero, labana batekin giltzapetu zen etxean. Larunbat goizaldean, aldiz, emakume bat bortxatu eta kolpatu zuen gizonezko batek. Elkar ezagutzen zuten. Bestalde, egun hauetan jakinarazi dute aurreko asteburuan 13 urteko neska bat bortxatu zutela hiru gizonezkok, Bilbon.\n'Antolakuntzan datza iraultza' izenpean, M8ari lotutako hitzaldiak emango ditu Itaiak hainbat hiriburu eta campusetan\n"Emakume langilea subjektu politiko bilakatzeko aukerak sortzen jarraitzea" aldarrikatuz, Emakume Langilearen Nazioarteko Egunari begirako hitzaldiak eskainiko dituzte Itaia sareko kideek Hego Euskal Herriko hiriburuetan eta zenbait campusetan. Gaur izan da lehenengo saioa NUPen.


Simon Arrietaren erakusketaren gaineko bisita gidatuak Koldo Mitxelenan - Debagoiena - Goiena.eus\nSimon Arrietaren erakusketaren gaineko bisita gidatuak Koldo Mitxelenan\nEneko Azkarate 2015-10-23 12:53\nDonostiako Koldo Mitxelenan ikusgai dagoen Simon Arrieta 1915-1969 erakusketara bisita gidatua antolatu dute oraingo zapatuan, hilak 24, 18:00etan Kulturuneko Ganbaran.\nIzan ere, bisita ugari jasotzen ari da Simon Arrieta pintore bergararraren erakusketa monografikoa eta jarduera osagarri bat antolatu dute zapaturako, urriaren 24rako, arratsaldeko seietan. Bisita berezia izango da, Miguel Angel Elkoroberezibar eta Luis Laskurain bertan egongo baitira, liburuaren idazlea eta erakusketaren komisarioa, hain zuzen ere.\n"Bergarako arte-kultura eta azken hamarkadetako herriko artisten zerrenda bukaezina adorearen eta Arrietak berak bultzatu zuen artearekiko zaletasunaren transmisioaren fruitu dira". Hala zioen Miguel Angel Elkoroberezibar berak, erakusketaren katalogoaren sarreran.\nJende guztiari irekita egongo den bisita gidatu honetan, Elkoroberezibarrek eragin horretaz eta Bergarako historia hurbilaz hitz egingo du, pinturaren ikuspegitik.\nLuis Laskurainek, berriz, Arrietaren erretratu eta paisaien aurrean, xehetasunez azalduko du obraren atzean dagoen teknika: kolorearen aukeraketa, egileak aukeratutako perspektibak… Simon Arrietaren obra dotore eta gertukoaren barruan dauden trikimailuak argituko ditu.


Erdialdeko eta Europako iparraldeko herrialdeek dieta mediterraneora egokitzen dituzte elikatzeko ohiturak | Consumer\nErdialdeko eta Europako iparraldeko herrialdeek dieta mediterraneora egokitzen dituzte elikatzeko ohiturak\nElikatzeko modu hori bereizgarri duten eskualdeak, aldiz, gero eta urrunago daude.\narabera: Larunbata, 2009ko irailaren 05a\nDieta Mediterranearra Fundazioak egindako txosten baten arabera, Europako erdialdeko eta iparraldeko herrialdeek gero eta gehiago hartzen dituzte dieta mediterraneoaren jarraibideak. Hala ere, azterketa horrek berak erakusten du joera nutrizional hori duten herrialdeek gero eta alde handiagoa dutela.\nElkarte horrek mundu osoko 41 herrialdetako elikadura-joeren azterketa egin du azken 40 urteotan. Emaitzek, Nazio Batuek bildutako datuetan oinarrituta, argi uzten dute iparraldeko eta Erdialdeko Europako eskualdeak pixkanaka hurbiltzen ari direla Mediterraneoko dietara; Afrikako eta Europako herrialdeak, berriz, elikadura-eredu horri jarraitzen diotenak, eredu dietetikoaren buruan daude oraindik, nahiz eta ohartarazten duten osasunarentzat hain osasungarriak ez diren beste elikadura-ohitura batzuen goranzko joera.\nDieta mediterraneoa elikagai-eredu bat da, fruta, barazki eta arrainen kontsumo nagusian eta oliba-olioaren erabileran oinarritua. Munduko elikatze-modu osasungarrienetako bat da. Ikerketa zientifiko ugarik erakutsi dutenez, gaixotasun asko prebenitzen laguntzen du, besteak beste, gaixotasun kardiobaskularrak. Horregatik, Dieta Mediterraneoa Fundazioak dio “funtsezkoa eta lehentasunezkoa” dela horrelako ohiturak sustatu eta zaintzea.\ndieta mediterraneo elikadura hábitos-eu países-eu


IKAZTEGIETAKO ERRETEGI ONENAK: PRIMERAN ERAMATEKO MODUKOAK - ESTILOA\nIkaztegietako erretegi onenak: primeran eramateko modukoak\nErretzea udako poz handietako bat da. Bereziki kanpoko espazio txikia duen apartamentu batean bizi bazara (edo bat ere ez) kezkatuta egon zaitezke poz jakin hori ukatzen zaizula, baina ez beldurtu. Jarraian, gure borobilik handiena da - 17! - parrilla handiak eta txikiak, eramangarriak eta ikonikoak, baina ikatz guztiak (edo egurra). Gozatu eta kontatu iezaguzu zure zaletasunak.\nWeber Smokey Joe29,99 $Amazon.com Erosi orain\nHau da gure irakurlearen gogokoena. Weber-en parrilla txikiena klasikoa, Smokey Joe da zure estandarra eta gainditzeko gogorra, aparteko flashik axola ez bazaizu eta super eramangarria izan nahi baduzu.\nMini Red Charcoal BBQ parrilla19,99 $Munduko merkatua Erosi orain\nEkaitza prestatu eta zure autoaren atzealdean egokituko den bola gorri oso polita. Tipo honek Smokey Joe-ren diametro bera du (goian), hautsez estalitako metala du eta garraiatzean goialdean eusteko klipekin dator.\nBackyard Portable Ikatz Erretegia12,98 dolarretik aurreraWalmart Erosi orain\n14,5 ″ Backyard Grill-ek Walmart-eko jendearen aurrekontua errespetatzen duen aukera da. Lau koloretakoa da eta tolesten diren hanka aldagarriak ditu, lurrera berdin eserita uzteko.\nMarsh Allen Burdinurtuzko Hibachi Ikatz Erretegia34,99 $Amazon.com Erosi orain\nMaite hibachi bat. Eskola zaharra da, helduleku bikoitzeko igogailu zoragarria duena, parrillan kontrola askoz ere gehiago emateko. 10 'x 18', burdinurtua zurezko heldulekuekin.\nPop Up Erretegia49,95 $Grommet Erosi orain\nDiseinu harrigarri honek konprimitu egiten du modu askotan kanpoan parrilla egin ahal izateko. Egosi ikatzaren gainean, egosi suaren gainean edo zintzilikatu eta egosi. Bere garraiatzeko poltsarekin dator. Barne: teflonaz estalitako parrilla, hiru hanka atrezzo, bi parrilla parrilla eta hiru atal parrilla eraikitzeko.\n2015eko Kanpoko Ikatz Erretegirik Onenak\nPrestatu parrillarako: kanpoko sukaldaritzako funtsezkoak\n2011ko erretegi eramangarri onenak\nX parrilla eramangarria55,95 dolar Erosi orain\nX Erretegia diseinu bikaina da, erabat tolestu eta zaku pertsonalizatu batera erortzen dena, zurekin edozein lekutara erraz joan dadin.\nBodum Fyrkat85 $Bodum Erosi orain\nBodum Danimarkako beste enpresaren eskutik, urteak daramatzate Fyrkaten bertsio ikaragarriak argitaratzen. Hau pixka bat handiagoa da eta zilarrezko edo beltz ederrez dator.\nAltzairuzko akabera matea duen altzairuzko gorputz dotorea, kromatutako altzairuzko hankekin, indarra eta iraunkortasuna hobetzeko\nSilikonazko heldulekua fresko mantentzen da ukitzean eta erabiltzen den bitartean parrillara aire-fluxua doitzeko ere erabiltzen da\nSilikonazko klipek estalkia blokeatzen dute garraiatzeko modu erraz eta seguruan\nWild & Wolf-en Barbecue Crusader Portable Grill89,99 $ModCloth Erosi orain\nHarrigarri bikain hau ez da handia, baina garbia eta eramangarria da. Eguneko negozio mahuka eta gauez barbe moztuna, sukaldaritzan sartuko zara maleta beltzaren kanpoaldearekin, nahaspila gabeko errauts harrapatzailearekin, funtsezko tenkekin eta mirari polifazetiko honen oinarri sendoarekin. Sukaldaritzako ahalmenak, aktibatu!\nCobb Pro erretegia129 $Patioa TailGator Erosi orain\nHau parrilla izateaz haratago doa eta erretzeko, labean erosteko, barbakoa eta pizza egiteko aukera ere emango dizu. Gailurra 500 gradu izatera iritsiko da eta hiru orduz egosiko dugu; orduan, guztia ontzi-garbigailuan jar dezakezu.\nOporretako barbakoa eramangarria69 $Urban Outfitters Erosi orain\nLau koloretako irtenbide txiki koloretsua, Urban-eko zentral honek mende erdiko retro kutsua du. Aluminioa eta altzairua.\nBalkoi barbakoa54,99 $ Erosi orain\nAurkikuntza bikaina da hau! Balkoiko barandara lotu eta kanpoan sukaldatu dezakezun barbakoa bakarra, 30 solairu! Bikaina espazio txikietarako, teilatuetarako edo itsasontzi baten alboetarako ere.\nWeber One Touch 22 'Kettle parrilla99 $Amazon.com Erosi orain\n99 dolar dira, agian, inoiz parrillan ederki ordaintzeko ordaindu beharrekoa aire zabalean eta gonbidatuak zaintzen dituzunean. Horietako batzuk izan ditut eta maite ditut. bota gehiegi). Beltza estandarrean datorrena, baina gutxi batzuetan eskuragarri beste kolore pertsonalizatu batzuk zulatuz gero . The Sweethome-k ere nota altuena eman du , baina nahiago dute Gold eredua errautsak harrapatzeko sistema batekin. Ez nago ziur merezi duenik!\n500 $ baino gutxiagoko Ikatz Erretegirik Onenak - Jan Larria\nIkaztegi Onena - The Sweet Home\n2015eko 10 Balio Oneneko Ikatz Erretegiak - Saiheski Harrigarriak\n- Cook’s Illustrated\nEva Solo Mahaia Erretegia269 $Amazon.com Erosi orain\nSuaren aurkako portzelanaz egina, Eva Solo mahai gaineko diseinu daniarreko harrigarri harrigarria da, egurrezko oinarri baten gainean eserita dagoena eta helduleku luzearekin erraz jasotzen da. Zuri-beltzean dator.\nWeber Blue Deluxe Charcoal parrilla399,99 $Kaxa eta Barrila Erosi orain\nZer gertatzen da zure Weberrari koska handia eman nahi badiozu eta lurreratzeko espazioa eta hasierako funtzio errazak eman? Hau litzateke zure irtenbidea. Salgai dago oraintxe Crate and Barrel-en urdin kolore pertsonalizatuan. Benetako txantxoa bazara eta kanpoko basozaina lortu behar ez baduzu, oso gauza polita da. Horrek asko errazten du. Ezaugarriek sukaldaritza azalera zabala, sukaldeko errail erosoa, metalezko margotutako lanerako mahaia, Tuck-Away ™ tapa-euskarria, LCD sukaldaritza tenporizadorea aldagarria eta termometro integratua dituzte. Gas bidezko pizte sistema elektronikoak ikatzezko briketak pizten ditu botoia sakatuta (ikatzak 20 minututan egongo dira prest).\nArrautza Berde Handia500 dolarretik gora Erosi orain\nKamodo estiloko sukalde hauei esker zin egiten duten bi lagun ditut, hau da, parrillan oso beroa edo oso mantso egostea ahalbidetzen dizute, labean efektuarekin. Parrila, labea eta erretzailea, Arrautza Berdea nahi duzunean bere beroa edukitzeko diseinatuta dago edo, besterik gabe, irekita dagoen parrilan planteatzeko diseinatuta dago: Arrautza Berde Handiaren forma beroa aireztapen txiki batekin soilik diseinatuta dago. goiko aldea sua mantentzen duen zirriborroa sortzeko. Gaur egungo Big Green Arrautza beroa islatzeko diseinatutako Space Shuttle programarako garatutako zuntz handiko zeramikaz fabrikatuta dago eta horri esker 650 ° C arteko tenperatura (1.202 ° F) lor daiteke. Kanpoko gainazalak distira handiko zeramikazko esmalteak ditu, pitzadurak eta eguraldiak erresistentzia izan dezaten.\nWeber Ranch Kettle1.299 $Amazon.com Erosi orain\nHau da, duela lau urte inguru lizentziatu nintzen, Ranch Kettle-a bederatzi erregailu handiko sukalde komertzial handi bat ikatz-parrilla bat bezalakoa da. Azalera izugarriak tenperatura desberdinetan sukaldatzeko eta kanpoaldean sukaldaritza motela egiteko aukera ematen du, bero handiak erdian hartzen duen bitartean. Gauza honen ertzean platerak ere berotu ditzakezu. Poztekoa da sukaldatzea, baita lau lagunentzako afaria ere.\nErretegiak Argentinako Inspirazioko Egur Erretegiak3.275 dolarretikGrillworks Inc. Erosi orain\nLerro goialdera joan nahi baduzu, hara: Grillworks-ek, duela 30 urte baino gehiago sortutakoa, Europako eta Hego Amerikako aire zabaleko parrillaren goxotasuna jasotzeko ahaleginean, modelo ugari egiten ditu; hau, 20 ″, eramaile estandarra da. Ezaugarri berezi ugari ditu, besteak beste, galdatutako aluminiozko gurpilaren biradera, zuk eskatzen duzunean parrilla jaistea eta igotzea ahalbidetzen duena eta zukuak harrapatzen dituen eta distirak saihesten dituen parrilla inklinatu eta kanalizatua, haurtxo hau da ikusi eta izango nukeen gauzarik larriena. Erabiltzeko DIBERTIGARRIA. Bertsio handiagoa, The Inferno (behean), New Yorketik gertu Dan Barber-en Stone Barns jatetxerako diseinatu da eta ikaragarria da.\nZer egin zure etxearekin, auzoarekin edo hiriarekin maiteminduta aurkitzen bazara\nGehiegizko urez ezin dituzun 5 landare landare\nHau da zure kreditu puntuazioak etxea erosteko\nTelebista erosi aurretik jakin behar dituzun 6 gauzak ... Denak berdinak zaizkizunean\n111 ikusten jarraitzen dut\nzer esan nahi dute 333. zenbakiek


Zirrikituak ireki - Garaigoikoa\nHasiera » Sailkatu gabea » Zirrikituak ireki\nEizmendik tailer bat dinamizatu zuen. Erdaldunak nola erakarri euskarara\nizan zen bere tailerraren izenburua. Oso interesgarri eta berritzailea iruditu\nizan zait berak esandako hainbat gauza.\nirekitzearen ideia oso sinplea da: errazagoa da zerbaitekin lotura txiki bat\nduen pertsona lotura handiagoak hartzera animatzea, zuzenean lotura handietara\njotzea baino. Lotura txikien bidez lotura handi batera iritsi gaitezke. Hau\neuskararen kasura eramanda horrela adierazi daiteke: norbait euskarara erakarri\nnahi badugu, lehenik eta behin horretarako bide bat aurkitu behar dugu. Pauso txikiak\nemateko bideak aurkitzea da gure proposamena. Behin pauso txiki bat eman duenak\npauso handiagoak ematea errazagoa baita. Hau da, zirrikituak ireki behar\nBaina, nondik hasi\nzirrikituak bilatzen edo irekitzen? Bide emozionalak lantzea izan daiteke\neraginkorrena. Gero eta gehiagok azpimarratzen duten gaia da hori, gainera.\nIñakik berba egiten du eurek antolatzen duten hitzaldi baten\nharitik tiraka. Adibideak eta kasu zehatzak aipatzen ditu, gainera.\nJardunaldi horietarako egindako ponentzia\nikusgai daude. Irakurri eta gozatu.\nAnonimoa | 2007-10-23 at 1:26\nOso polita ideia. Baina egun, euskara hizkuntza praktiko bilakatzen ez baldin badugu, galduak gara. Puntu honetan, kataluniarren eredua aintzat hartu beharko genuke. HIZKUNTZA PRAKTIKO. Eta honetarako instituzioen erradikaltasuna beharrezkoa dugu. Edo instituzioak aldatu? Izan dezagun present erdaldunentzat euskara txinoa bezalakoa dela. Hau da, balizko asoziaziorik gabeko hizkuntza hertsia, guztiz berria beraien garunentzat, eta gainera inor gutxiri axola ez zaiona. Ez duzu euskaldun askorik aurkituko mundutik, eta aurkitzeak gozamen ero baten probetxua baino ez dizu emango, mundu zakar honetan beharrezkorik ezer ere ez. Bakarrik gaude geure borrokan, eta gutxi gara, harrotasun gehiegi ukan arren.\ntxerra | 2007-10-23 at 10:33\nInstituzioen erradikaltasunak pertsonen arteko harremanetan eragina duela uste al duzu, anonimo hori? Ni oso eszeptikoa naiz. Instituzioak eta instituzioak aipatzen ditugu, baina gero gure arteko kontuetan erdaraz, administrazioak zerikusirik ez duen kontuetan. Eta sarritan administrazioari eskatzen dioten berberek erdaraz. Bide hau eraginkorragoa iruditzen zait. Iritziak iritzi.\nUKTwa | 2007-10-25 at 1:36\nZerk bultzatzen gaitu ba geure harteko kontuetan erdaraz egitera(gaztelera dela frantsesa dela)? Ez baldin baden estatuen eragina nik ez dakit zer izan beharko den… Nire ustez, oso ongi dago proposatzen den tailer hau, eta ez naiz ni izango honen aurka jartzen dena baina… nik gauza bakar bat utzi nahi nuen argiturik. Arazoei partxeak imintzeak ez du inolaz ere arazoa konpontzen… eta nire ikuspuntua hobeki uler dezazun adibide argi bat jarriko dizut: “Muerto el perro se acabo la rabia.” Zergatik ez ote dut nik ezagutzen atzen honen baliokidea euskaraz? Hiztegi berezi baten beharrik gabe? Zerbaitengatik izango da… baina geroago bilatuko dut 😉\nBa horixe bera da nire ustea: Muerto el perro se acabo la rabia.\nErrotik ebaki behar dira prolemak. Errotik. Baina horretarako berba gutxiago eta gehiago mugitu behar du norberak. Edo esaten den bezala… “Denak apur bat emanez, gutxi batzuk dena eman behar ez dezaten”\nHori nire ikuspuntua. Horrela libratuko dugu euskara. GURE askatasuna lorturik, ez beste inola. Argi izan.\ntxerra | 2007-10-25 at 10:15\nMuerto el perro barik kuadrillakoekin berba egin ahal dut perfektamente. Eta estatuen inposizio barik. Baina tira zuk inposizio ikusten baduzu ….\nOso ondo. Baina askatasuna lortu bitartean, zer? Eta lortu ondoren, zer? Irlandako mamua hor dago ………


Pedro Espinosa Lorenzo - Wikipedia, entziklopedia askea.\nPedro Espinosa Lorenzo\nLas Palmas Kanaria Handikoa, 2007ko irailaren 10a\nPedro Espinosa Lorenzo (Galdar, Kanaria Handia, 1934 - Las Palmas Kanaria Handikoa, 2007ko irailaren 10a) espainiar piano-jotzaile eta pedagogoa izan zen.\nJuana Lorenzo, Luis Prieto, Witold Malcuzinsky, Alfred Cortot eta Marguerite Longen ikaslea izan zen, eta berarentzako lanak idatzi izan zituzten Espainiako musika garaikideko musikagile ospetsuenek. Espinosaren erabateko estreinaldien edo lehenengoz jo zituen obren artean, aipatzekoak dira Bela Bartoken Bi piano eta perkusiorako sonata eta 1. kontzertua, Olivier Messiaenen Hegazti exotikoak eta Hiru liturgia txiki, Charles Ivesen Concord Sonata, Arnold Schönbergen Pianorako integrala eta abar. Jaialdi askotan jardun zuen bakarlari gisa, eta Kranichstein saria irabazi zuen Darmstadteko Kranichsteiner Musikinstituten. Aitzindari izan zen musika grafikoaren interpretazioan. Irakasle gisa lan egin zuen, besteak beste, Madrilgo Errege Kontserbatorioan, Iruñekoan eta Guadalajarakoan, eta ikastaroak eman zituen Friburgon, Lyonen eta Genevan. 1980an, Espinosa Piano Lehiaketa sortu zuten haren jaioterrian.\nLas Palmas Kanaria Handikoan hil zen, 2007ko irailaren 10ean.\nISNI: 0000 0001 1556 1570\nOrriaren azken aldaketa: 12 ekaina 2017, 18:25.


Garcilaso de la Vega (El Inca) - Wikipedia, entziklopedia askea.\nCusco eta Ibagué, 1539ko apirilaren 12a (egutegi gregorianoa)\nKordoba, 1616ko apirilaren 23a (77 urte)\nidazlea, historialaria, itzultzailea, poeta, eleberrigilea, kronikagilea, artista, margolaria eta prosalaria\nGarcilaso de la Vega —jaiotza-izena: Gómez Suárez de Figueroa— (Cusco, Peru, 1539ko apirilaren 12a - Kordoba, Espainia, 1616ko apirilaren 23a) historialaria izan zen. Guraso izan zituen Sebastián Garcilaso de la Vega, Peruko konkistatzailea, eta Atahualpa inkaren lehengusu bat. 21 urte zituela Espainiara joan eta bertan bizi izan zen hil arte. Comentarios reales (1609) lana idatzi zuen; inken jatorriaz eta haien inperioaz berri ugari jaso zituen bertan, eta Espainiako gobernuak legez kanpo utzi zuen obra hori. 1616an argitaratu zen haren bigarren liburua, Historia general del Perú. Bere lanak eleberri historikoaren eta eleberri-moldeko biografiaren aitzindaritzat hartu dira.\nWikimedia Commonsen badira fitxategi gehiago, gai hau dutenak: Garcilaso de la Vega (El Inca)\nOrriaren azken aldaketa: 20 otsaila 2019, 03:40.


2018ko jarduera - Ur-ingurunearen babesa. Isurketak. 2013ko jarduera\nIsurketa-baimenak izapidetuz zera lortu nahi da: jabari publikora egin beharreko isurketak zein baldintzatan egin daitezkeen ezartzea, ur-masen egoerari ahalik eta erasanik txikiena eragiteko.\n2018an isurketak baimentzeko edo indarraldia iraungitutakoan berraztertzeko 190 eskaera berri izapidetu dira, eta aurreko urteetan hasitako baimen-ebazpenik gabeko txosten ugari izapidetzen ere jarraitu da. Bestalde, 214 isurketa-baimen ebatzi dira, 2018an hasita edo lehenago.\nHorrez gain partikularren, administrazioen edo enpresen 140 kontsulta jaso dira eta 88 erantzun, aurretik aipatutako arloetan egin beharreko ekintzei buruz.\nIsurien erroldaren arabera, baimendutako 2.351 isurketa-baimenen jarraipena egin da, baita Hondakin Uren Araztegi (HUA) nagusien ustiapen-txostenak ere. Beren beregi, 2000 biztanle baliokide goragoko aglomerazioetan, eta jabari publikoan erasan nabarmenak sortzeko ahalmena duten isurketa-puntuetan ere.\nBeste alde batetik, partikularren 251 salaketa jaso dira administrazio-baimena ez betetzearen susmoagatik, edota baimenak ez betetzeagatik.\n2018an 79 zehapen-espediente irekitzeko proposamen egin dira. Halaber, 55 zehapen-espediente abiarazi dira, isurien arloan indarrean dagoen legedia ez betetzeagatik.\nIngurumeneko Baimen Bateratua\nIngurumena, oro har, babesteko helburuarekin 16/2002 Legeak Ingurumeneko Baimen Bateratuaren (IBB) kontzeptu berria sartu zuen: hartara, arroen bulegoetako isurketa-arloak esku hartu du IPPC legetik (Kutsaduraren Prebentzio eta Kontrol Integratuen Legea) eratorritako ingurumen-baimen integratuak izapidetzean. Hala hondakin-uren isuriei dagozkien txosten loteslearen errekerimendu eta proposamenetan, nola ingurumen-baimen integratuaren ebazpen-proposamenetan.\n2018an zehar ingurumen-baimen integratuaren 16 ebazpen-proposamen berritan parte hartu du URAk, eta 2 ebatzi dira.\nIsurketak Kontrolatzeko Kanona\nUr-Jabari Publikora egiten diren isurketengatik isurketa kanona ordaintzen da, eta jabaria zaintzeko eta hobetzeko erabiltzen da bildutako dirua. Gaur egun Uraren Euskal Agentziak Euskal Autonomia Erkidegoko barneko arroen kanona baino ez du likidatzen.\nHona hemen Jabari Publiko Hidraulikora isurketak kontrolatzeko kanonean aurreikusten den diru-sarreren eboluzioa.\n*2018ko datua aurreikuspena da, ez baitira ezagutzen oraindik Jarraipenerako Aukerako Protokoloen emaitzak.\nJarraipenerako Aukerako Protokoloak isurketa-baimenetan ezarritako Kontrol eta Ikuskapen Planei gehitzen zaie, eta isuritako kontzentrazio eta bolumenak zehazten ditu urteko isurketa-kanona kalkulatzeko: lehorretik itsasora egiten diren isurketei buruzko 2013/459 Dekretuaren, abenduaren 10ekoa, IV Eranskinak zedarritutakoari jarraiki. Protokolo horiek, aurretiaz, URAren onespena izan behar dute.


Lointek Gernika Bizkaiak Kopa ekarri nahi du Gironatik | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » Lointek Gernika Bizkaiak Kopa ekarri nahi du Gironatik\nErreginaren Kopa hasteko atzerakontua hasi da Lointek Gernika Bizkaiarentzat. Ostegun honetan joan dira Mario Lopezen neskak Gironara eta Kopa ospatuko den kantxan lehendabiziko entrenamendua burutu dute. Aurreneko aldiz, talde Bizkaitar batek Kopako Azken Fasean parte hartuko du. Final laurdenetako partidua Extremadurako Al-Qázeres taldearen aurka jokatuko dute. Partidu hau 21etan ospatuko da eta Teledeporten emango dute. Taldea ez da bakarrik egongo, ehun zaletu baino gehiago joan dira Gernikatik beraien babesa ematera. Bizkaitarrez aparte, beste talde euskaldun bat ere izango da Gironan: Araski. Arabarrak Ferrolen aurka lehiatuko dira eta partidua ETBn ikusi ahalko da 18:30etatik aurrera.\nLointek Gernika Bizkaia momentu onean iritsi da Kopara. Azken lau partiduak irabaztetik datos eta horrek konfiantza asko eman die. 2017 hasierako Sandric eta Mokangoren fitxaketa berriak oso ondo moldatu dira taldera eta talde Gernikarrak lehiaketako defentsa onena duela erakutsi du.\nExtremadurako Al-Qázeres taldeak ez du fitxaketarik egin neguan. 2017ko lehen partiduan gernikarrei irabazi egin zieten, baina hortik aurrera hiru porrot jaso dituzte, Cadi, Girona eta Prometeren aurka, eta garaipen bakarra Bembibreren aurka 82-57.\nDena dela badirudi Al-Qázeres taldek neurria hartua diola Lointek Gernika Bizkaiari. Bi partidu eta bi porrot gernikarrentzat. Urtarrilean 67-75 galdu zuten. Defentsan eginiko 10 minutu txarrak nahiko izan ziren. Gernikarrak ondo hasi ziren 12-2 aurretik. Baina Extremadurakoek garaiz erantzun zuten. Misura eta Naiara Diezen hirukoek esperantza sortu zuten Gernikarrengan baina berandu zen.\nOstiral honetako partiduan, Gernikarrek Extremadurakoen boskotea hartu beharko dute kontuan bere osotasunean, indibidualismoetatik haratago. Dacic, Forasté eta Forster pibotak 4-3ko postuetan, Rosanio ziztatzailea, edo Alstonen fisikoak asko zaindu beharko dira. Egia da Forsterrek zenbaki itzelak dituela, 13,1 puntu eta 11,4 errebote batazbesteko, baina Dacicek min asko egin zuen orain dela hilabete Malosten.\nPartiduko gakoa defentsan egongo dela ematen du. Mario Lopezen taldeak lehiaketako defentsarik onena du. Partidu batzuetan ez du behar besteko konstantzia izan, bereziki Al-Qázeresen aurka, joanekoan azken laurdenean eta itzulerakoan hirugarren partzialean. Hori dela eta, atzealdean partiduak irauten dituen minutu guztietan kontzentrazioa erakustea oso garrantzitsua izango da.\nMARIO LÓPEZ: “GURE MOMENTURIK ONENEAN GATOZ”\nErreginaren Kopako parte-hartzaileek gehien errepikatzen duten hitza , ilusioa da. Lointek Gernika Bizkaiarentzat aurreko urteetatik bila zebiltzan helburua zen, baina beti lortzetik pausu batera geratu dira. Mario Lopez entrenatzaileak urteko helburua zela aitortu du, “batez ere talde kopurua handitu dutelako”.\n“Momenturik onenean gatoz, lau garaipen eskuratu ditugu jarraian, beraz momentu eta dinamika ezin hobean gaude” azaldu du Gernikarren entrenatzaileak, baina ez du ahazten “bi aldiz galdu dugu aurkari honen aurka, eta errespetu handia diegu”. Hori dela eta, “ partidu on bat egitearen konfiantza eta partidu hasierako emozioak kontrolatzea ezinbestekoa izango da. Ostiraleko gauetik haratago pentsatzen hastea gure kalterako litzateke”.\nGernikarrentzat, Kopako lehen parte-hartze hau “ Emakumezkoen Ligan hiru urte daramatzan talde honentzat, esperientzia berria izango da. Klubarentzat, haztea suposatzen duen pausu berri bat. Gozatu egin behar dugu, ez bakarrik jokalariek, baizik eta teknikoek, zuzendaritzakoek eta zaletuek ere bai” adierazi zuen Lopezek.\nMario Lopezen ustetan ez dira ezusteko taktiko asko egongo , “talde guztiak ondo elkar ezagutzen gara, baina egia da torneo honetan beti B plan bat behar duzula ustekabean harrapatzeko ”. Argi eta garbi dio“ oso talde ona dugu, dinamika ona, lan giro ezin hobea, eta hori da gure taldearen sekretua. Denboraldian momentu txar bat izan dugu, baina pasatu zen. Iritsi diren jokalari berriak oso ondo moldatu dira, izan ere esperientzia handia daukate” Gozatzeko unea iritsi da.\nPreminiak 3×3 oroipengarriak Hurrengo sarrera :


Gipuzkoako Bertsolari Txapelketea martxan honezkero - bizkaie.biz\nGipuzkoako Bertsolari Txapelketea martxan honezkero\nBizkaie! 2007-09-24 15:55 Bertsolaritzea\nHasi da Txapelketea. ‘G puntua’ martxan da. Gipuzkoa bertsotan murgilduko da hiru hilebete eskasean zehar. ‘G’ handiaren pean bertsoa bidelagun: Orion eta Legazpin lehenengo pausuak. Ordu berean. Gai berakaz. Bertsolariak ezagunak; geureak. Guztiak. Sailkapen fasea galbahea ei da, baina inor ez da kanpoan geratzen: G puntuak danok batu baikaitu.\nOrioko Kultur Etxea aukeratu dau Txapelketeak abiapuntutzat. ‘Ehun eta zortzi aulki jarri dizki(n)at’, esan dau arduradunak; baina beste hamarren bat be sartu ditu azkenean, eta beste hogeiren bat be bai tente. Bertsozalez leporaino, beraz, aretoa; eta ez kanpoko zirimiriari igesi, egiari zor.\nLehen saioa bertsolarientzat, baina baita epaile, gai-jartzaile, antolatzaile eta enparauentzat be. Nerbioak: dana ondo abiarazo nahiarenak. Eta dana ondo atera da. Kartzela bihurtutako jangelarena be bai.\nHalaxe bota dau lehen agurra Agin Rezolak: gerora lehen postuan sailkatu danak. Halan dabe, kosta jako saioari berotzen. 8ko nagusian motel joan ziran hiru bertsoaldiak.\n8ko txikian umoreak saioa hauspotu eban. Hasi dira giharrak askatzen. Eta, segidan, 10eko txikian, jo dau goia saioak. Bertsoaldi osoak hirurak, eta borobilak. Mitxelenarena eta Barandiaranena biziena, jostagarriena. Halan dabe, Gaztelumendi eta Alberdirena osoena: añorgatarraren lanaldirik finena izan da akaso. Rezola, bitartean, tirri-tarra, puntuak batzen, egoki.\nKartzelako saioa azken kapituloa. Puntuari erantzuten ahul samar ibili ziran danak be; borobildu ezinda. Gaia emonda, barriz, bertsokera anitz eta txukunak. Baina ofiziorik handiena ebenek osotu zituen istorio beteenak: Rezola eta Gaztelumendik. Baina guztien aukerak egokiak eta duinak, dudarik barik.\nLegazpiko Latxartegi Antzokian, 250 lagun inguru batu ziran Egoitz Aizpururen aginduetara, Mikel Arrillaga, Xabier Sukia, Mirari Martiarena, Beñat Lizaso, Iñigo Arzelus eta Jokin Sodupe bertsotan ikusteko. Saio txukuna izan da Legazpikoa eta hemen be, Orion bezela, ofizio handiena erakutsi dabenak bi hatz aurrerago geratu ziran: Xabier Sukia eta Beñat Lizaso.\n8ko handiko saioa txepela; topikoari jarraituz. Sukia eta Arrillagaren artekoa, akaso, aitatzeko modukoa. 8ko txikian agertu dira lehen txingarrak: umorea beti da pizgarri bertsotan. Lizaso eta Sodupe txikiteroen arteko lanaldia polita izan zan.\nHalan dabe, 10eko txikian lehertu da saioa. Soduperen eta Sukiaren artekoak merezi dauen mailea emon eutson saioari.\nPuntu erantzunena hainbestean bete dabe seiek. Gaia emonda, barriz, Sukiaren egokitasunak lehen postua bermatu deutso oriotarrari. Besteak be txukun; Soduperen umoreak eta originaltasunak zaleen txaloak irabazi zituan.\nHortik aurrera, Xabier Sukiak erabilitako doinu barria izan da nobedade. Neurri luzeko 6 puntuko doinua, ‘Covadonga’ inguruan ebilela asmautakoa, antza, kontakatiluen esanetan. 6 puntukoak boladan dagoz azken aldian, eta doinu barririk be izango da G puntuan zehar; ondo-etorriak izango dira danak.\nHernaniko Biteri antzokian, giro ederra, eguzkitsua izan zan, bai bertsotarako nahiz bestetarako. Kanturako prest: Uxue Alberdi, Unai Agirre, Joxe Luix Urdangarin, Manex Mugica, Arnaitz Lasarte eta Gorka Etxeberria. Antolatzaileak bildur Biteri beteko zan ala ez. Ez alperrik duda egin: saioa berandu hasi zan etorren jente-oldeari tokia bilatu beharragaitik. Azkenean, 250etik gora lagun hurreratu ziran. Arnaitzen eta Uxueren aldeko pankartak hormatan. Danak prest dana emoteko. Eta holan izan da neurri batean, behintzat, oso puntuazino altuko saioa izan baita. Horren adibide final laurenetarako zuzeneko txartela lortu dauen Uxue Alberdiren 289,5 puntuak, poto bat egin arren.\nBestetik, ofizio handia erakutsi eben bigarren eta hirugarren sailkatutako Unai Agirrek eta Joxe Luix Urdangarinek. Lasarte eta Etxeberria be polito ibili ziran, baina nerbioek eta gaztetasunak azken postuetara eroan ditue. Manex Mugikak bere umorea eta originaltasuna agirian itxi ditu.\n8ko handiko lanetatik hasi dira hiru oilarrak gandor-jaian. Urdangarinek eta Agirrek erakutsi eben herritarren aurrean ez ebela amore emongo. 8ko txikian Mugikaren umorea eta plantea izan dira nabarmentzekoa. 10 txikian, barriz, ordura arte egoki ibili zan Alberdik sendo borobildu eban lanaldia, bertso-joskura finagaz.\nKartzelan, barriz, puntuari erantzuten besterik ezean ibili ziran, beste behin, seiak. Gaia emonda, ostera, bertsoaldi benetan dotoreak osotu zituen Agirrek, Urdargarinek eta Alberdik, azken honek poto egin arren. Agirreren hirugarren bertsoa saioko onena izan zan.\nSaio ederra, beraz, Hernanikoa. Indartsuen dagozanak indarrak erakusten hasi diran seinale.\nZaldibiko Herri Antzokian, 200 lagun pasatxo batu ziran. Bete-bete. Aretoa gozo bertsotarako. Bertsolarientzako aulkiak be zinema-zuzendarien antzekoak. Sei bertsolari ziran karteldegian errege, eta Iñigo Izagirrek jakin eban rolik onena jokatzen, eta eroso samar lortu eban final laurenetarako zuzeneko txartela.\nSaioa ondo hasi eben guztiek. 8ko txikian nahiz handian lanak txukunak izan ziran. 10eko txikian, barriz, behera egin eban saioak, ez eben eta jo-puntuan asmetan jakin.\nBakarka, barriz, puntuari erantzuten halamoduz ibili zan seikotea eta, gaia emonda, lanaldi gorabeheratsuak izan ziran. Izagirreren ofizioak lehen postuari eusteko bidea emon deutso. Casabalen lana aitatzekoa izan da, egiari zor.\nBadoa aurrera sailkapen fasea, eta oilarrak hasi dira euren kukurrukuak fintzen.


(Sofie, mirabe zaarra ta Agar etxe ortan bertan neskame izandakoa berriketan ari dira).\nSOFIE: Eta... nola dago Ismaeltxo? Ba zeukanan ikusteko gogoa.\nAGAR: Ez zenduke ezagutuko. Beti azitzen ari da-ta. Baita gaiztakerian ere!\nSOFIE: Gure Ismaeltxo!\nAGAR: Ez ain... txo!... gizon egiñik dago. Jesuiten ikastetxera eraman nuan ezkero asko aldatu da. Ori bai, arropa, liburu, ta beste zer nai gauzetan neuzkan diru guztiak txautu dizkit.\nSOFIE: Siñisten diñat. Eta orain... nagusiarengana diru eske atorrenala ere bai.\nAGAR: Zer erremedio!\nSOFIE: Ondo egiña! Ez den naikoa nagusiak, itzaz gozaturik aurra mundua ekar arazi ta sasian uztea. Berak ere paga dezala larrutik...\nAGAR: Ortan Don Abraham ez duzu batere zeken. Eskatzen diodana ematen dit.\nSOFIE: Eskatu gabe eman bear liken... Ez den aspaldi iregana biltzen. Ezta semea ikustea joaten ere. Bere-berea din bada Ismael koitadoa... gure laztana! Bazeukanan ikusteko gogoa. Aitak baño geiago apika!\nAGAR: Ezin etorri zitekeala gaztigatu zidan etxeko «señora» (barrungo gelaruntz begiratu keñu egiñez)... onela gaixo dagon bitartean.\nSOFIE: Bai, gero ta okerrago zegon. Ez zekiñat ontatik bizirik aterako ote den.\nAGAR: Ain gaizki, beraz?...\nSOFIE: Oso gaizki, ta zer gerta ere, Agar, nagusia etorritakoan al dan dirurik geina ken akion. Ba-ezpada ere; ta gero, gerokoak! andrea iltzen bazaio irekin ezkontzeko itza eman ziñan... ta eutsi... kunpli dezala...\nAGAR: Aguroegi joan nai duzu izeba Xofi...\nSOFIE: Urteen buruan asko ikusia bait naun. Presa izan ziñaten. Agar eta i etxetik bidaltzeko... zera aurra jaio aurretik familian eskandalorik sor ez zedin. Ordaiña orain jaso bear den, bestela beñere ez! neska! (Abotsa indartuaz).\nAGAR: Isilago itzegin zazu, izeba, barrendik entzun egingo digute-ta (belarria adi-adi jarririk). Norbait badatorkigula deritzait.\nSOFIE: (Erne jarriaz) Bai, Nagusia da. Bai, bera da. Pausuan ezagutzen dut, sasoiean dago oraindik. (aolku emanez) Ez zaionala nik esandakoa eskatzez aaztu. (uste osoz) Ik izan bear dunan emengo etxekoandre. Ez beste iñork... (sukalderuntz abiturik...) Noan... noan. (sukaldeko atetik) Aditzen? Ez aaztu...! (bijoa)\nAGAR: Zoaz bai... Au larritasuna nerea... (Bere burua apurtxo bat apaintzen dualarik) Aspaldi ikusi gabea dut eta... (D. Abraham sartzen da eta ondoren atea itxiaz Agar-engana doa. Eskua estu bezaio lendabizi, gero arpegian musu emanez)\nABRAH: Ordu txarrean etorri zera, Agar...\nAGAR: «Señora»... gaxorik, oso «patal» dagoala badakit...\nABRAH: Oso gaizki bai. Medikuaren zai gaude ea zer irizten dion. (isil-unea) Zu berriz beti bezin eder, Agar (berriz musu eman ta maite-maite arpegian egiñez) Ai! (asperen luzex)...\nAGAR: Ez duzu bada itxura txarrik naiz aspaldi nitaz azturik bazaude ere. Nigana agertu ez zerana badira illabete bi... ta oraindik ez didazu semearengatik galdegin... A eskergaizto zu!... (musu emanez)\nABRAH: Ez didazu betarik ematen da. Ismael Jesuiten ikastetxean onik izango dalakoan nago. Ez dago toki txarrean.\nAGAR: Toki onean, bai, baiñan ez doarik (debalde)... Zenbat kostatzen zaidan neronek ere ez dakit, dirurik gabe nagoala bai ordea.\nABRAH: Ez estutu! Bear duzun aiña izango duzu. Eseri zaite. (elkarren aldamenean jarririk) Ez natzaizu aspaldi bixitatzera joan nere andrearen gaxotasuna dala-ta... eta beste gora bera askorengatik. (Alde batera ta bestera kezkaz begiratuaz) Ezin atera naiz etxetik, seme-alabak espa ta susmo txarra ar ez dezaten. Baiñan, aldi au ere igaroko da ta berriro zurea izango nazu. (Agar-engana urbildu ta laztanduaz)\nAGAR: Gizonezkoekin ezin diteke geiegi pio...\nABRAH: Nitaz ere ez?... Aspaldi ezagutzen nauzu bada...\nAGAR: Bai, amabi urtetik gora. Ismaeltxok amaika urte ditu eta...\nABRAH: (Karteratik milla pesetako paperak atera ta Agari eskuratuaz) Gaur ezin egongo gera luzaroan elkarrekin eta torizu! Nere andre gaxo ta etxekoekin badut aski kezka. Ez da komeni ikus gaitzaten. (Abraham jekitzen da ta baita Agar ere). Goazen or barrura. Ni zuregana ezin joan banaiz, nora ta noiz etorri gaztigatuko dizut. (Sukalderuntz abiturik)\nAGAR: Eskerrikasko nagusi! Eta gerorako zer?...\nABRAH: Gauzak nola datozen ikusi bear. Sofi zure izebaren bitartez jakingo duzu.\nAGAR: Zer nolako itza eman zenidan ez zenduan aaztuko?...\nABRAH: Ez emakume, ez. Gizon-itza da nerea. Gertatzen dala gerta! Orain medikua ta seme-alabak onera etortzekoak dira ta zoaz Sofierengana. Onek daki emengo berri... (sukalderuntz bultzegiñez)\nAGAR: Eta ez al didazu ezer esaten semearentzat?\nABRAH: Nai duzun guztia, maite! Emaiozu musu nere partez!\n(Elkarri musu-emanez sar bitez sukaldeko atetik).\n(Bereala etxekoandrearen gelatik Ezekiel eta BEKE etxeko seme alaba datoz, Narziso mediku gaztearekin. Medikuaren bixita ondoren oso goibel agertzen dira naigabea ezagun zaiela. Gelatik atera dirala nabaitzen dualarik Abraham sukaldetik dator, aienganaturik).\nNARZI: (Mediku tankeraz mintzatuz) Mingarri zait esatea baiñan mediku bezela zuen etxekoandrea gaizki arkitzen dut. Atzo ezkero erorialdia egin du. Orrek esan nai du gaitza aurrera doala; eritasuna gaiña artzen. Biotza aultzen ari zaio ta inyekzioak ez diote ezer egiten. Adiskide zaituztenoi au esan bearra damu dut benetan. (Elkarri begiraturik guztiok triste-antzan itzik ateratzeke geldi bitez).\nABRAH: (Suspertu naiez) Leenago ere orrelako erorialdiak izan oi ditu. (Medikuari) Ez al dago beste zerbait erremedio ematerik?... Medizinak orrenbeste aurreratu duala-ta.\nNARZI: Azkena sortu diran «espezifikoak» emango dizkiogu. Naiz alperrik izan ez da beñere etsi bear. (Maitxoaren ondoan eseri ta errezeta bat idatziaz). Au da emen iñork ezagutzen ez duan sendagaia...\nBEKE: Neroni joango naiz botikara billa. Bereala gañera ama sendatzeagatik infartoa edo?...\nEZEKIEL: Bitartean «kolapsoren» bat ez bazaio etortzen.\nNARZI: Ez dut uste. Luzapena emango diogu naiz gerorako sendabiderik izan ez... Au da nere iritzia. Orain zuek beste medikuren bati dei egin nai badiozute niregatik ez duzute eragozpenik, edozein ekartzen dezutela ere. Espezialistaren bat edo...\nABRAH: Zer derizkiozu Dr. Etxenagusiari otsegitea? Bi medikuen begiek batenak baño geiago ikus dezateke. D. Simonek begi ona du.\nNARZI: Dr. Etxenagusia mediku zaarra da, bai naiz ez izan gauza auetan egokiena. Baiñan zuek ikusi. Edozein dala ere gaur ekarri araztea obe. Ni zaspietan emen izango nazute berriro.\nABRAH: Ordurako, bada, D. Simon etorri araziko dugula uste dut. Errian dagoala badakit beintzat.\nBEKE: Neronek deia egingo diot Botikara joan da gero.\nEZEKIEL: Ez, ez, zu botikak jasotakoan itzul zaitez leenbaitleen etxera. Ni joango naiz Dr. Etxenagusiarengana. Zuk baño errezago arkituko dut. Garai ontan Kasinoan egoten bait da.\nNARZI: Mediku zaarrek liburutan baño ajedrezean jokatzen denbora galtzen dute.\nABRAH: Gazte, agian ez da eskolarik txarrena osasunaren aldeko burrukan garbi ikusteko.\nNARZI: Nik ez daukat, bada, ortan denbora galtzerik... Beste eri batzuek bixitatzera noa. (Abiturik)\nEZEKIEL: Elkarrekin joango gera, gizona. Zaude pixka bat.\nBEKE: Eta ni ere zuekin joango naiz. Goazen aguro ordea, bestela emen mediku arteko eztabaidetan gaixoa gaizkituko zaigu. Beldur naiz. (ateratzeko gertutzen ari dala) Ez al da gaiñera, obe izango baita ezpada apaizari deitzea?\nNARZI: (Axolakabe) Apaizak animarentzat ez ezik gorputzarentzat ere zenbait mediku ta botikak baño petrekillo obeak dira. Sineskerian dago guztia. Fedean...\nBEKE: Gure amak on badizu-bada eta Farmaziatik Elizara joango naiz Don Isai erretore jaunaren billa. (Anai-arreba ta Medikua bata bestearen ondotik abiturik)\nABRAH: Bakarrik utzi bear al nazute?\nBEKE: Nik laister egingo dut itzulia. Bitartean or duzu Sofi, Amatxoren gelara joan dedilla. Bereala naiz emen botika berriekin...\nNARZI: Ar arazi zaizkiotzu bi pildora ur pizka batekin. Gero gu etortzean zer ondorengo egin dioten ikus dezagun.\nBEKE: Bai, ez dezagun denborarik gal. Goazen (bijoaz irurok) Aita! Sofik kasu egin dezaiola (bijoaz)\nABRAH: Bai Beke, ama gaixoa zainduko dugu. Zoazte.\n(Unetxo batean Abraham bakarrik gelditzen da. Emaztea oean gaixorik dagon gelako atera urbildurik kezkati begiratzen dio).\n(D. Abraham gaixoaren gelara begira dagon bitartean, sukalde atetik Sofie mirabe zaarra ager bedi. Poliki nagusiari galdegiten diolarik).\nSOFIE: «Nobedade» txarren bat al dugu nagusi?...\nABRAH: (Buru itzuliaz) Aspaldi dira «nobedade» txarrak gure etxean Sofi.\nSOFIE: «Señora» poliki ote zegoan iruditu zait, bada, esne-basoa eramana diodanean. Aurpegi ona arkitu diot... paketsua.\nABRAH: Gutxi iraun dio itxurak. Mediku gazteak dionez beera aldera omen dijoa ta erremedio berria eman bear zaiola agindu du...\nSOFIE: D. Narziso ori oso mutil polita da baiñan ez mediku ta ez gizon bezela ez zait batere gogoko. Ni ez naiz iñor agintzeko, alare, nere esku balego D. Simon mediku zaarrari otsegingo nioke.\nABRAH: Orixe erabaki dugu, zaude lasai. Seme-alabak leenago gazteari deitu zioten, obe bearrez. Medizina berrian geiago dakiala-ta.\nSOFIE: Eta nun du D. Simonen begia... eta pultsua artzea?... Ez da guztia liburutan ikasten. Ikusiak ikusi... pratikak balio du.\nABRAH: Ez dakit. Dana dala, bat izan, bestea izan, neronek ere atzotik onuntz daraman erorialdi gaitzari antzeman diot. Kontuz begira zazu begira atetik. (Sofie ta biok gelako urbilduaz pizka batean gaixoaren oeruntz begira jarriaz).\nSOFIE: (Berriz erdialdera etorriaz) Lo zorroan dagoala dirudi... Etxekoandre koitadoa... Ez gera ezer!\nABRAH: Inyekzio ziztadaz josi dute ta nai ta nai ez lo artu bear. Il ala bizi. D. Simon etorri dedinean zer esaten duan ikusiko dugu. Apaiza ta Elizakoen premi geiagoan arkituko duala uste dut, orrengatik «Beke» farmaziara ezik D. Isai erretore jaunaren billa joana da. (Sofie ta Abrahm zutik antzeztokiaren erdian itzik gabe gelditzen dira unetxo batez samindurik)\nSOFIE: (Erdi negarrez eta zingurinka) Lo zorroan dagoala ez ote dan sendatuko beldur ematen dit. Jesu! zer gerta bear du emen. (Berriz gelara urbilduaz) Arnasa artzen du.\nABRAH: Itxoin zagun. Entzun Sofi! Bakarrik gauden ezkero jarri zaite or. Bai eseri!\nSOFIE: Ez, nagusi ondo nago zutik... batetik bestera joateko...\nABRAH: Ni eseri egingo naiz bada, nekaturik nago-ta (Eseri ta bekokiko izerdia txukatuaz) Sofi! (Itz totel) Zuk... nik Agar-ekin izandako artu-eman guztien berri ondotxo dakizu noski... Eta... zera... dana jakin izan duala uste al duzu?...\nSOFIE: Dana... dan-dana ez dut esaten... baiñan geien-geiena bai beintzat...\nABRAH: Eta Agar-engandik seme bat izan nuala ere bai? Sasikoa alegia?...\nSOFIE: «Sasikoa»? ez! oe garbian jaio zan, nik ala uste ta mutil ederra gañera...\nABRAH: Bai Sofi, bai. Zuk eta nik dakigu, baiñan etxekoandreak...\nSOFIE: Egia esan bear badizut, nik bayetz uste, naiz lotsaz edo isilik egon arren.\nABRAH: Eta etxeko... beste seme-alabak zer diote? Ba al dakite?\nSOFIE: Jakin?... Auek guztia dakite, baiñan ez dute ezer jakin nai. Begiak itxitzen dituzte ta kito! Agar? ere ikusi dute onuzkero bai...\nABRAH: Esan diot bada, ez dedilla emen etxean agertu etxekoandrea onela gaixo dagon bitartean...\nSOFIE: Eta gero?...\nABRAH: Gero... gero...\nSOFIE: Bai! gero... gerokoak?\nABRAH: Oraingoak ikusiaz pentsatuko dugu.\nSOFIE: (Kementsu) Ez aaztu, Agari itza eman zeniola alargun gelditutakoan arekin ezkonduko ziñala.\nABRAH: Itza eman... itza... bai ez dut ukatuko. Baiñan itza noiz eta nola bete zaillagoa da. Ez da oraintxe orain erabakitzeko arazoa. Ezkontzea besterik ez balitz. Or daude, ordea etxeko seme-alaba, batetik... Bestetik...\nSOFIE: Ismaeltxo, bai, ondo mutil jator eta bizkorra dator...\nABRAH: Etxekoak senide berri, ugatz-anaia nola artuko duten ez jakin ordea...\nSOFIE: Guztiok dira aita baten senide eta Jainkoaren seme gañera...\nABRAH: Etxekoandrearenak, il zorian dagon emaztearenak leenengo biak... Agar-ena bestea.\nSOFIE: Neskamearena... bai. Aberatsok nekez artzen dezute senide berririk. Baserri ta pobre-familietan, berriz, guraso ez-ezagunen aurrak ere errezago artzen dituzte. Zure «Agar» alaxe jasotakoa izan zan gure etxean. Ez bazenekien ere!... (Gaixoaren gelaruntz joan ta begiratuz) Arnatsa artzen du baiñan ez da esnatu.\nABRAH: Gauden isilik. (jeikiaz) Norbait dator eta gero jarraituko dugu. (elkarrizketa etenaz ateruntz bijoa ta une berean kaletik «Beke» sar bedi eskuan paketetxo bat daramakiala) Aguro egin duzu itzulia, Beke...\nBEKE: Amatxok nola jarraitzen du. (Gelaren ateraño joan eta begiratuaz)\nABRAH: Berdintsu. Lo dago, ez du arnas larririk. Zuk egin al dituzu egitekoak?\nBEKE: Bai Aita! Farmazian bereala gertu dizkidate errezetak. D. Isai erretorea eleiz atarian arkitu dut; beraz ez dut denborarik galdu. Beriala etorriko dala esan dit. Beraz laister dugu emen.\nSOFIE: Kandelak eta zapiak ipiñi bearko ditugu...\nBEKE: Ez, Sofi!, ez da oraindik garaia. Bixitara bakarrik etorriko bait da lenengo. Gero berak esango digu noiz etorriko dan Sakaramendu santuak ematera. Bitartean ur irakiña gertu zazu inyekzio orratza garbitzeko. Guata geiago ere bearko da. Eta... piz... ontzia.\nSOFIE: Bai «señorita» oraintxe noa guztiaren billa. Eta, ez al diot ekarriko beste esne-baso bat?... Aulduko bait da bestela.\nBEKE: Ez emakume, ez. Zuk esnetan itoko zenduke. Ez du ezer artu nai. Tantaka-tantaka indartu ta suspertzen dute. Ez da gosez ilko. Noan zertan dagon ikustera... (Gelaren barrura bijoa)\nSOFIE: Eta ni sukaldera. Zuk agindutakoa egingo dut. Bat ez da iñor!\nABRAH: Guztion artean zerbait onik aterako aal dugu. Eskerrak onelako alaba eta onelako mirabe leialak etxean ditudala. Eria nola zaintzen duten ikustekoa da, alperrik baldin bada ere...\n(Mai-atzean dagon besaulkian eserita bertan dauzkan paperak miatzen asiko da bere buruaz gogoeta egiñik).\n...Nere andreak merezi du bai bere osasunez ardura ditezela.\nNik berriz zer!?... Joku txarra nerea!... Iltzen bazait... Zaartu aurretik eriotza badatorkio... ni nazu errudun!...\n(Kezka latza darabil barruan kanpora agertzen zaiona. Zimiko, keñu tartean uste gabe itz bakar batzuek aotik ateratzen zaizkio... Agar! Ismael! Beke! Ezekiel!... Mai gaiñera burua makurtzen uzten du ta erdi ametsetan geldituaz. Une ontanxe kaleko atetik Ezekiel sartzen dalarik).\nEZEKIEL: (Aitari begiratuaz) Lo?... Norbaitekin izketan ari zala esango nuan... (otsegiñez) Aita!\nABRAH: (Bat batean susperturik) Zu al ziñan, seme?\nEZEKIEL: Bai jauna. Ni naiz. Nor zan emen? itz otsa entzun dut.\nABRAH: Ez iñor ez! Nere buruarekin izketan ari nintzan. Bakarrik utzi naute-ta... ezin egon nunbait isilik.\nEZEKIEL: «Beke» ez aal da oraindik itzuli?\nABRAH: Bai, etortzea egin du ta amaren gelan duzu. Botikatik ekarri dituan erremedio berriak emateko asmotan. Gauzak leenbaitleen egitea obe dala-ta mediku gazteak dionez...\nEZEKIEL: Ni berriz, D. Simon zaarraren billa joan natzaizu. Zaspietako emen izango dala agindu dit. Mediku faltaz ez dedilla beintzat gure ama il. Egin ditzatela alegiñak bizia luzatzeko, bederen.\nABRAH: Era batera edo bestera orretara bearturik daude, naiz elkarren leian...\nEZEKIEL: Leia ortan gaixoari ez ote dioten alperrik sufri araziko pentsatzen dut. Ez aal da okerrago?\nABRAH: Biziak noiz arte iraun dezaken ez bait da neurtu erreza, Jainkoak nai dezan arte, noski. Eriotzaren mixterioa, ordea gañean dugu beti.\nEZEKIEL: Aita! Gaur oso «metafisiko» arkitzen zaitut, orain arte korputzari makurtuagoa bizi izan zera espirituari baño... Lurreko gauzetara lotua...\nABRAH: Onela gerta oi da une larrietan, seme, arrokeriak utzirik goruntz begiratzen baldin badugu.\n(Aita-semearen arteko isilunea Sofie sar bedi bandeja batean ur-ontzi, katillu ta beste zenbait puska daramazkiela).\nSOFIE: (Ezequiel ikusirik) Zu ere etorri zera?... Etxekoak onela maiz biltzen asten diranean, jai ez baldin bada... uhmm! malo!...\nEZEKIEL: Zuri puskak eramaten laguntzea etorri naiz ezer puska ez dezazun.\n(Bandejatik zerbait artu ta Sofie ta biok gaixoaren gelara sar bitez).\nABRAH: (Berriz bakarrik geldi dalarik batetik bestera dabil): ... Ez naiz ezer egiteko gauza. Iñori laguntzeko din. Nere egin bearra nun dagon ez bait dakit. Emen ala oe buruan. Zer egin bear dut ordea? Nola mintza? Nola jardun! Geldi ta isilik egotea ez al da olakotan obe?... (Isilunea dabillela)... Sartzen banaiz ezagutuko al nau?\nEgin diozkadan txarkerien barkapena eskatuko diot. Zer eskeñi nezaioke damutasunez beste?... Jainkoari otoitza.\n(Barne-otoitz isillean ari dala Don Isai\nerretore jauna kaleko atetik oartzeke sartzen da).\nD. ISAI: Jainkoa dizula arratsalde on nagusi!\nABRAH: Baita zuri ere erretore jauna. Ez dut nabaitu etxera sartua ziñanik. Ain nago naigabetua.\nD. ISAI: Ez da gutxiagorako zure alabak esan didanez. Medikuek gauza gaizki ikusten dutenean apaizek izaten dugu txanda...\nABRAH: Bai, atzo ezkero asko jetxi da. Erdi lo zorroan dago baiña okerrago doala igartzen zaio. Ez du ezer artu nai.\nD. ISAI: Oraindik susperraldia izan dezake sueroak ematen dizkiotela. Ni ikusteak ez dut uzte kalterik egingo dionik.\nABRAH: Berak eskatu du etorri zaitezala. Zai egongo zaizu. Or da «Beke»... bakarka itzegin nai badizu aterako da...\nD. ISAI: Konfesatu berria da zure emaztea, joan dan igandean, azkeneko Jauna ekarri nionean. Beti izan da andre on eta kristau zintzoa. Oso larri ikusi arte ez dizkiot elizaren azken olio ta beinkapenak emango. Ez badizkit eskatzen beinik bein.\nABRAH: Zurekin pozikago itzegingo du bai, medikuekin baño. Gogo onez artuko zaitu. Zoaz, zoaz, bidea badakizu.\nD. ISAI: Noan barrura ea nere bixitaz anima ezik korputzari osasuna ematen lagundu nezaioken. Jainkoaren borondatea besterik baldin bada. Eriotz on baterako gertu dago. (abiturik)\nABRAH: Ni testigu txarra nazu ta emen gelditzen naiz...\n(D. Isai sartu ala Sofie irtetzen da).\nABRAH: (Sofieri) Ta... nola utzi duzu etxekoandrea?...\nSOFIE: (Buruarekin ezezkoa egiñik) Gaizki! Dantza txarra asi dugu etxe ontan. Ez diot iñondik atarramentu onik ematen. Mediku gaztearekin beintzat. Bear bada apaiz jaunaren bixitarekin eta gero D. Simon mediku zaarra datorrelarik zerbait aurreratzea baditeke. Baiñan naiko lan. «Beke»ri ere ozta-ozta itz bat edo beste esaten dio.\nABRAH: Nere izenik ez aal du aitatzen?\nSOFIE: Nik ez diot ezer entzun. Begira jarri zait baiñan isilik... Ezaguera badu bai... bear bada, orregatik ez du zure izenik aitatzen.\nABRAH: Zer derizkiozu, joango al natzaio oe ondora barkamena eskatu ta pakea egitera?\nSOFIE: Zer esango dizut bada... Señorita «Beke»ri galdegin zaiozu. Nik uste oraingoz onena pakean uztea duzula. Sendatu dedinean zer gertako dan batek ba al daki? Sukaldean badut aski lan arropa garbitzen. (sukalderuntz abiturik) Seme-alabak or dituzu ta iruron artean antolatuko zerate. (bijoa)\nABRAH: (kezkati) Bai, arropa zikiña etxekoekin garbitu ta zuritu bear da. (Batetik bestera ibilki)\n(Amaren gelatik Beke ta Ezekiel irten bitez).\nBEKE: (goibel) Aita! Amak ez duala luzaroan iraungo irentsia daukat...\nEZEKIEL: Goizetik onuntz izugarri beeraldia eman du. Ezaguera ta itza gutxitu zaizkio.\nABRAH: Ni gelara joatea alperrik izango da orduan?...\nBEKE: Itxoin zazu. Okerrena da suero ta inyekzioak ez diotela ezer egiten. Aultzen ari dala. Alare Erretore jaunari ongi etorria egin dio irripar gozoaz agurturik.\nEZEKIEL: Orrek esan nai du ez dagaola ain gaizki.\nABRAH: Ala izan dedilla. Orain apaiza or dagon bitartean itzegin nai nizuteke...\nBEKE: Ni eseritzera noa neka-neka egiñik nago-ta.\nABRAH: Ni ere bai akitua, ez dakit nekez ala kezkaz.\nEZEKIEL: Olakoetan zutik nago ondoenik. Belarriak erneago bait daude.\nBEKE: Ez daukat ezer entzuteko gogorik baiñan...\nABRAH: Bai eta orain da garaia ama galtzeko zorian zaudetenez, aita pekatari onek bere utsegiteak aitortu bear dizkitzute.\nBEKE: Aita! Beste egun baterako utzi zazu. Guztiok ditugu gure utsegiteak... Gaztearoko pekatuak.\nEZEKIEL: Damutzeko denbora izan duzu.\nABRAH: Bai baiñan denbora galtzen utzi danean eta oker asko sortu ezin niteke isildu. Zuen amaren eritasuna ta biotz miñan nere urte askotako makurkeriak egin dizkio. Zaartu gabe iltzen baldin bada ni nazute errudun.\nEZEKIEL: Makurkeria ta guzti «birus» txar batek ez balu gure ama mendaratu luzaroan bizi zitekean oraindik.\nBEKE: Ama gaixoa! Bizi-poza galtzen danean gaitz guztiei atea irikitzen zaiela egia da. Ori gerta zaio. (Oñazez) Aita! okerrak zuzentzeko beranduegi duzu. Gizonezkoek biotz gogorragoa duzute ta mauka zabala pekatu guztientzat. Emakumezkoek berriz...\nEZEKIEL: Zeñekin ezkontzera zoazten ondo begira bear aldez aurretik.\nBEKE: Aukera egitea ez balitz ain gauza zailla...\nABRAH: Anai-arrebak egizute nai aña errita ta zaputza baiñan itzegiten asi naizen ezkero guztia esan bear dizuet... (lotsaz) Zuen amaren seme ez dan beste anai bat badezutela (txintik atera gabe entzun bezaiote). Entzuten? Entzun ondo, bai. Nere ta etxean izan genduen Agar neskamearen semea...\nBEKE: (Alkitik altxa ta urduri) Aita! Ez da auxe zure pekatuak gogoratzeko unerik egokiena. Leendanik ere zure isil kontu on bagenekigun, naiz ez aitatu arren.\nEZEKIEL: (garratz) Zuretzat gorde zazu bada «sasikumea»... Semea baldin baduzu ere, guk ez dugu aitortzen anaitzat.\nABRAH: Nere semea dut bai eta ez dut beñere ukatuko. (Ozen) Ismael du izena.\nBEKE: Ez oiurik atera gure amak entzun ez dezan. Ismael ori, anai dugu bai Jainkoaren aurrean.\nEZEKIEL: (Zakar) Ez neretzat; ez legez!\nBEKE: Ezekiel! itzegizu isillago. Amak oetik entzungo balu...?\nABRAH: Entzun? Entzuten ez badu ere nere jokua ondo aditurik daukala esango nuke. Barkapena eska bearko nioke ain berandu ez baledi...\n(Une ontan D. Isai gaixoaren gelatik\naztoraturik irten bedi).\nD. ISAI: Sar zaitezte, sar gaxoarengana. Ondo ezak eman dio. Miokardiotik izan bear du. Nik bada ezpada azken absoluzio ta beinkapena eman dizkiot. Ezaguera badu oraindik eta begiak zabalik deitzen zaituztela dirudi... Jesus esanez...!\nBEKE: Amatxo gaixoa! (gelara joanez) Medikuek laister etortzekoak dira ta (Ezekieli) zoaz billa.\nEZEKIEL: Banoa, bidean izan bear dute onuzkero (bijoa kaleko atetik)\nABRAH: Azkenetan dagoala al derizkiotzu? Ain larri?\nD. ISAI: Beste kolapso bat egiten bazaio bai. Lasa ta trankil dago Jainkoaren borondatea egin dedin.\nABRAH: Nik ez daukat orduan zer egiñik. Ni agertzea barkamen eske kaltegarri izango zaio. Ez duzu ala uste?\nD. ISAI: Ala da D. Abrahm. Geiegi daki guztia ta barkatzen dizute etxeko danei, bera ildakoan elkar maitatuz kristau-pakean bizi zaiteztela eskea egin dit.\nABRAH: Aren aurrean agertzeko din ez naizen ezkero zuri eskatzen dizut barkapena. D. Isai. (belaunikaturik) Jainkoak barka nazala zure bitartez eta aurrerantzean Bere borondatea bete dezadala. (Ontan Sofia sar bedi estu ta larri)\nSOFIE: (malkoa dariola) Ai ene! Gureak egin du. Gure Señora koitadoa! Mediku gazte orren erremediokin ez genduela atarramentu onik aterako esaten nuen nik... D. Simon etorri izan balitz besterik izango zan. (Negarrez malkoak txukatuz zingurinka)\nD. ISAI: Zaude isilik Sofi. Ez da medikuen gora-bera. Bat izan bestea izan gaixoaren bizia Jainkoaren eskutan dago.\n(Sofie gelaren ateruntz dijoa an gelditurik.\nKaleko atetik norbaitzuek datozela an dijoa).\nABRAH: Bai Ezekiel eta Narziso badatoz. Oraindik medikuak zerbait egin dezakeala uste dut.\nD. ISAI: (Sartzen ikusiaz) Aguro mediku jauna ea beste inyekzio bat ematen diozun, pultsua oso aula dauka.\nNARZISO: Nik utzi dudanean ainbestean zegon. Biotza oso nekaturik dauka, miokardioa ez da txantxetakoa. Ea sendotzen diogun.\nEZEKIEL: Goazen bada. Eskerrak bertan ziñala... (sar bitez biek)\nSOFIE: (Bere kaxa) Orrenbeste orratz ziztada emanik ez badute lertzen berriz ere biotzak egingo dio min. Miokardio alena! ez bestena.\nABRAH: Bizitzaz dago nekaturik, bizitzaz Sofi.\nD. ISAI: Egin zagun otoitz komeni bazaio Jainkoak osasuna eman dezaion-eta bestela eriotz on bat. (Gurutzearen siñalea egiñez otoiz isilean ari da eta irurok belaunikatuaz gaixoaren gelaruntz begiraturik otoitz egiten dute)\nABRAH: Orduan nere izenik ez dizu aitatu.\nSOFIE: Nerea ere ez noski.\nABRAH: Zer izen esan dizkitzu azkenik...\nSOFIE: Jesus esan bear dala erakutsi ziguten...\nD. ISAI: Ala izan da baiñan aurretik onoko auek: Agar eta Ismael.\n(Sofie negarrez ari dala)\nOIALA ERORI BEDI GELDIRO\nAntzeztoki inguruan KORU-SAILLAK kanta beza Isairen 12-I-6 Salmua:\nARA JAINKOA DA NERE OSASUNA\nLASAI NAGO BADOA NERE BELDURRA\nJAUNA BAITA NERE INDAR ETA KEMENA\nBERA GERTATU DA IAREGIN NAUENA.\nLEENENGO EKITALDIAREN BUKAERA


Mazion - Wikipedia, entziklopedia askea.\nMaryse CHASSELOUP (2014-2020)\n45° 09′ 44″ N, 0° 36′ 52″ W / 45.162222222222°N,0.61444444444444°W / 45.162222222222; -0.61444444444444Koordenatuak: 45° 09′ 44″ N, 0° 36′ 52″ W / 45.162222222222°N,0.61444444444444°W / 45.162222222222; -0.61444444444444\nEyrans, Cartelègue, Fours, Saint-Paul eta Saint-Seurin-de-Cursac\nMazion (frantsesez eta ofizialki: Mazion) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 471 biztanle zituen.\n2007an Mazion udalerrian erroldatutako biztanleak 471 ziren. Familiak 188 ziren, horien artean 54 pertsona bakarrekoak ziren (27 bakarrik bizi ziren gizonak eta 27 bakarrik bizi ziren emakumeak), 63 seme-alabarik gabeko familiak ziren, 59 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 218 etxebizitza zeuden, 190 familiaren etxebizitza nagusia ziren, 15 bigarren erresidentzia ziren eta 13 hutsik zeuden. 213 etxeak ziren eta 3 apartamentuak ziren. 190 etxebizitza nagusietatik 131 bere jabearen bizilekua ziren, 58 alokairuan okupaturik zeuden eta 1 doan lagata zegoen; 1ek gela bat zuen, 7 etxek bi zituzten, 25 etxek hiru zituzten, 59 etxek lau zituzten eta 99 etxek bost zituzten. 151 etxek euren parking plaza propioa zuten azpian. 92 etxetan ibilgailu bat zegoen eta 76 etxetan bat baino gehiago zituzten.\nMazion udalerriko biztanleria-piramidea 2009an .\n2007an lan egiteko adina zuten pertsonak 276 ziren, horien artean 205 aktiboak ziren eta 71 inaktiboak ziren. 205 pertsona aktiboetatik 182 lanean zeuden (107 gizon eta 75 emakume) eta 24 langabezian zeuden (10 gizon eta 14 emakume). 71 pertsona inaktiboetatik 30 erretiraturik zeuden, 12 ikasten zeuden eta 29 "bestelako inaktibo" gisa sailkaturik zeuden.\n2009an Mazion udalerrian 201 unitate fiskal zeuden, 475 pertsonek osaturik. Pertsona bakoitzeko diru-sarrera fiskalaren mediana urteko 15.314 euro zen.\n2007an zeuden 14 komertzioetatik, 1 bestelako produktu industrialen fabrikazioko enpresa zen, 4 eraikuntza enpresak ziren, 4 ibilgailuen saltze eta konpontze enpresak ziren, 1 ostalaritza eta jatetxe enpresa zen, 2 finantziazio enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 5 zerbitzu publikoetatik, 1 ibilgailuen konpontzeko eta nekazaritza tresnetako lantokia zen eta 4 igeltseroak.\n2000. urtean Mazion udalerrian 22 nekazaritza-ustiategi zeuden, 304 hektarea erabiltzen.\nSaint-Seurin-de-Cursac (0,6 km)\nSaint-Genès-de-Blaye (2,0 km)\nEyrans (3,0 km)\nSaint-Martin-Lacaussade (3,0 km)\nCartelègue (3,8 km)\nBNF: 15256331s (data)\nOrriaren azken aldaketa: 29 abendua 2019, 14:36.


Antsoainen euskarazko haur eskolarik ez dagoela jakinarazi die Antsoaingo Udalak gurasoei - Sustatu.eus - Teknologia albisteak\n2020-02-12 : 23:35\nAntsoainek 0-3 urteko haur eskola publikoa du, San Cristobal Haur Eskola izenekoa, eta eskolaren titulartasuna Antsoaingo Udalari dagokio. Udalak berak, Nafarroako Gobernuak eta familiek ordaintzen dute bertan eskainitako hezkuntza. Eskola horrek 0 eta 3 urte bitarteko haurrak artatzen eta hezen ditu. Ikastetxeko ikasleak adinaren arabera banatutako lau taldetan banatzen dira gaur egun, eta talde bakoitzean normalean bi hezitzaile izaten dituzte.Historikoki, talde horietako hirutan, bi hezitzaileetako batelebiduna izan da, eta, horrela, ikasleekin euskararen erabilerari tarte bat utzi zaio. Dena den, ikasgeletanzein ikastetxean, erreferentziazko hizkuntza gaztelania da, ez baita euskarazko hezkuntza lerrorik eskaintzen.\nBestalde, jakinarazten dizugu Antsoaingo Udalak hitzarmen bat sinatu duela azken ikasturteetan Iruñeko Udalarekin. Horri esker, Antsoainen erroldatutako familiak Iruñeko Udalaren titulartasuneko eskoletara joan daitezke, eta, plaza eskaera Udalaren ikastetxeetan onartzen badute, entitateari dagozkion matrikula kostuak Antsoaingo Udalari igorriko zaizkio. Hau da, matrikularen kostuaren zati batfamiliei dagokie eta beste batentitateari; azken hori, hain zuzen, Antsoaingo Udalaren ardurapean geratzen da.\n2020-02-17 : 05:04\nAntzekotasuna aurkitzen diot Zizurko udalean gertatzen denarekin; batez ere Berdintasunaren alorrean. Diot, Berdinasunaren izenean justu aurkakoa egiten dute, hau da matxismo zaharraren tik klasikoenak errepikatu, emakumezkoak azpigizakiak balira; Ots, laguntza ta erreztasunak karrera profesionalean gizonon kalte, batzuetan maltzurkeriaz ere (kontu pertsonalak), eta gure parean egoteko laguntza horien beharra balute bezala..orduan, mezua zein da? Emakumezkoak erdi elbarrituak direna edo gizonezkoek baina eskubide geihago dituztena..ala biak..Ta ez dira konturatzen horrelako erabaki arbitrario ta alderakoiekin emakumezkoak gutxiezten dituztela ta injustizia ereiten dutela?\nIrudiz, Gobernu aurrerakoi berri hauekin hainbat dministrazioetan ikusten ari garena da.


Ofizial, onbera, zalantzazkoa – Ekografiak\nOfizial, onbera, zalantzazkoa\n2016-02-19 Aritz GalarragaFrance3\nEz dakizue zenbat poztu naizen. Aspaldian ikusi gabeko lagun bat berriz ikustean bezainbat. Hain zuzen, aspaldian ikusi gabea bainintzen Juan Carlos I.a Espainiako errege ohia. Gure Juancar. France3 katean izan da, Moi, Juan Carlos, roi d’Espagne dokumentalean. Eta beti bezala ikusi dut, ez da ezer aldatu, jubilazioak ez dio batere kalterik egin: ez behintzat aurretik ez zuenik. A, baina frantsesak, ze diplomatikoak diren: Errege gutxik egin du hainbeste bere herriagatik. Askok ezdeustzat hartu izan dute, baina bere herriaren geroa jokoan egon den bakoitzean, kuraia ezusteko bat erakutsi izan du. Espainiako orrialderik ederrenetako bat idatziz, birjaiotzearena.\nTonua hori izan baita, etengabe. Edo arinagoa: ikastea kosta egiten zitzaion; ofizialki, dislexikoa zelako. Beste mota bateko inteligentzia garatu zuen hala; hortik datorkio intuizio handia. Ezin eutsizko arrakasta zuen, guapoa zen, sinpatikoa, dantzari ona. Gizon gazte, moderno, irekia finean, Espainiaren aurpegi berria. Ildo hori sakontzen du Alfonso Guerrak: «Uste genuen Francoren oinordeko soila zela, gaitasun intelektual handirik ez zuela; broma dezente egiten genuen, deitzen genion mozolo». Baina begira mozoloa: Francok, egun batean, esan zion: «Nire oinordeko egingo zaitut, errege tituluarekin». «Eta onartu nuen. Besterik gabe». Agindu bat utzi zion, gainera: «Hil aurreko egunean, eskutik heldu, eta esan zidan: maiestate, eskatzen diodan gauza bakarra da Espainiaren batasuna zaintzea». Oinordekotza, gerora egin duena egin ahal izateko, ezinbestekoa zen. Frankistak asko ziren, baina lortu zuen guztiak iritziz aldatzea. Errege gutxik gidatu dute bere herria demokraziara. Eta orain artekoak aski ez balira: 1981eko estatu kolpean, demokrazia salbatu zuen; koroa irabazi zuen definitiboki. Anaiaren heriotza, infideltasunak, diru kontuak, suhi-alaben ustelkeria kasuak, abdikazioaren motiboak. Hobe eserita itxarotea.\nAnjel Lertxundik zioen atzo: «Juan Carlos I.a errege ohiari buruzko dokumental bat eman du Frantziako telebista batek; dokumentala ekoitzi duen telebista espainiarrak, denok ordaintzen dugun TVE1 publikoak, ez du eman nahi. Zergatik, ez dakigu». Nik ere ez dakit. Zentimetro bakar bat ere ez baita aldentzen inposatu diguten Erregearen kontakizun ofizial, onbera, zalantzazkotik.\nUstez inauteriei buruzko\nEa definitiboki den


Aldundiak herritarrak gonbidatzen ditu zumar landaketan parte hartzera Valderejon | El Correo\nZurekinAldundiak herritarrak gonbidatzen ditu zumar landaketan parte hartzera Valderejon\nAldundiak herritarrak gonbidatzen ditu zumar landaketan parte hartzera Valderejon\nEkimen horren helburua da babestea eta indartzea tximeleta espezie hura, zumarrak behar baititu bere beldarrak elikatzeko\nI.AGOTE Viernes, 17 noviembre 2017, 23:25\nValderejoko parke naturalak kontzientziazio eta sentsibilizazioko beste ekintza bat egingo du datorren igandean. Oraingoan, ‘w-zuria’ tximeletarako habitatak berreskuratzeko proiektua da, oso lepidoptero minbera eta ikusteko gaitza baita. Zumarrak behar ditu bizirauteko, bere beldarrak haiekin elikatzen direlako garapen guztian zehar. Azken garaietan, gero eta tximeleta gutxiago dago, gure zumardien osasun egoera txarragatik.\nLandatuko diren 50 zumarrak hautatuak izan dira gogorrak direlako grafiosisaren aurka, gaixotasun horrek zumar iberiarren populazioa nabarmen gutxitu baitu 70eko hamarkadatik. Ale horiek Espainiako Gobernuko Nekazaritza, Elikadura eta Ingurumen Ministerioko Landa Garapen eta Baso Politikaren Zuzendaritza Orokorrak eman ditu.\nValderejon, zumarrak ohiko zuhaitzak ziren ibai ibilguetatik hurbil, harik eta desagertzen hasi ziren arte. Gainbehera hasi arte, zumarrak garrantzi nabarmena izan zuen haranaren ohiko bizitzan. Gogorrak eta arinak direnez, uztarriak eta goldatzeko zenbait tresnak egiteko erabili ohi ziren. Haien orriak bazka ona ziren ardi eta ahuntzentzat, bai eta zerrientzat ere, orri berdeak egozten baitzitzaizkien. Jarduera doakoa da eta 11:00etan hasiko da. Lehenengo hitzaldi informatiboa egongo da eta gero herri landaketa.\nHalaber, oinarrizko informazioko panel bat jarriko da, Valderejoko zumarrei eta ‘w-zuria’-ri buruzko informazioarena, alegia. Argibide gehiago nahi izanez gero eta izena emateko, idatzi mezua parquevalderejo@parques.araba.eus helbidera edo deitu 945 353 146 telefonora.\nGazte Planaren erakunde laguntzaileen sarea handitu egin da, beste 24 entitate sartu baitira Lemoiz


2022ko jaietan eraso matxistak prebenitzeko Emakunderen, Eudelen eta aldundien gida\nPublikatuta: 2022/05/23 12:33 (UTC+2) Azken eguneratzea: 2022/05/23 18:12 (UTC+2)\nArtolazabal, Landaida, Urtaran eta Aldundietako Berdintasun arduradunak. Argazkia: EITB Media\nEmakundek, Eudel eta foru erakundeen lankidetzarekin, gida —"Jaietan emakumeen aurkako indarkeria matxista prebenitzeko tokiko prozesuak sustatzeko Gida" izena jarri diote—prestatu du aurtengo jaietan eraso matxistei aurrea hartzeko eta horretarako, gakoak helaraziko dizkie udalei, batez ere txikienei, txosnei eta ostalaritza sektoreari. Gidaliburua gaur aurkeztu dute erakundeok, eta jaiak antolatzen ibiltzen diren eragile guztien esku jarraiko dute aurki. Prebentzioa lantzeaz gain, eraso mota horiek identifikatzeko, artatzeko eta erantzun publiko egoki bat emateko giltzarriak ere eskainiko dira.\nBeatriz Artolazabal Berdintasun, Justizia eta Politika Sozialetako sailburua, Izaskun Landaida Emakundeko zuzendaria, Gorka Urtaran Eudeleko presidentea eta hiru foru aldundietako Berdintasun arduradunak izan dira prentsaurrekoan.\nArtolazabalen hitzetan, aurtengoa "uda berezia" izango da jaiak berreskuratu eta kaleez gozatzeko aukera izango delako. Dena dela, ohartarazi duenez, "jaiak normaltasunez ospatzeko garaia da, baina ezin dugu normaltasunari buruz hitz egin gure kaleetan eraso sexistak ematen badira". Ildo beretik mintzatu da Urtaran ere. "Jaiak ospatzeko gogotsu gaude denok, baina ondo ospatzeko errespetua behar da; eraso sexisten normaltasun zaharra iraganean geratzea nahi dugu", nabarmendu du.\nGidak hiru lan ildo proposatzen ditu eraso matxistarik gabeko jaien helburu hori lortzeko. Aurrena, jaiak antolatzeko metodologia zehatza du abiapuntu, eta horretarako "betaurreko moreak janztea" beharrezkoa dela ohartarazi. Hala, festak antolatzeko elkarte "asko eta askotarikoak" biltzea aholkatzen du, eta talde feministak, berdintasun teknikariak edota emakumeen elkarteen laguntza izatea.\nOndoren, eraso matxistei buruzko prestakuntza bat antolatzea proposatzen du, eraso horiek "identifikatzen, prebenitzen eta arreta ematen" ikasteko. Behin hori barneratuta, bi protokolo prestatu beharko lirateke: bata balizko biktima artatzeko (arretarako protokoloa) eta, bestea, herritarrek horren kontrako erantzuna emateko (erantzun publikorako protokoloa). Halaber, jaiak amaituta, egindakoen eta egiteke geratu diren jardueren balantzea egitea beharrezkoa da, Emakunderen arabera.\nAzkenik, hirugarren eranskin bat ere badu gidak, txosnekin eta ostalaritzaren sektorearekin lantzeko jarraibideei buruz. Besteak beste, honako ideiak gogorarazi dituzte. Batetik, "erasoak ezin dira alkohola eta drogak kontsumitu direla justifikatu, ezta biktimaren bizimoduagatik, janzteko moduagatik edo erasotzailearekin sexu harremanak edukitzeagatik justifikatu ere". Bestetik, "erasoaren erantzule bakarra erasotzailea" dela azpimarratu dute.


Laudiok gerra garaiko eta gerraosteko abusuak eta indarkeria jasan zuten emakume aitzindariak omenduko ditu “Itzalpeko emakumeak” erakusketarekin | zuIN\nLaudiok gerra garaiko eta gerraosteko abusuak eta indarkeria jasan zuten emakume aitzindariak omenduko ditu “Itzalpeko emakumeak” erakusketarekin\nLaudio erakusketa hartuko duen Arabako lehen udalerria izango da\nXX. mendeko historian euskal emakume anonimoen ekarpenak berreskuratu eta zabaltzearen aldeko apustua egitea da Laudioko Udalak lortu nahi duen konpromisoetako bat. Horregatik, “Itzalpeko emakumeak” erakusketa ibiltari eta esklusiboa herritarrei hurbiltzea erabaki du. Erakusketa joan den otsailean estreinatu zen lehen aldiz Tolosan, eta Laudioko Kultura Etxera iritsiko da datorren ostiralean eta azaroaren 10era arte luzatuko da.\nSabino Arana Fundazioaren babesa duen erakusketa honen bidez, laudioarrak aukera izango dute euskal emakumeek Gerra Zibilean eta gerraostean jasandako abusuak eta indarkeria ezagutzeko. Baina ez bakarrik hori. Baldintza gogor haietan ere gizarteko hainbat alorretan gailendu ziren emakumeen ekarpenak azaleratuko ditu erakusketak. Hala ere, errepresio- eta mendekotasun-giro horretan, zenbait emakumek lan handia egin zuten, batzuk politikagintzan eta erresistentzian, beste batzuk kultur arloan, euskararen aldeko lanean edota gizarte zerbitzuetan.\nHorien guztien artean, batzuk erbestea ezagutu zuten, bonbardaketengatik eta ezarri zituzten arau inposatzaileetatik ihesi. Beste batzuk, fusila bizkarrera bota eta guda-zelaiara joan ziren, erretagoardian erizain gisa aritu ziren, edo klandestinitatean diktaduraren aurka egin zuten. Eta hori guztia ama izanda. Emakume hauek guztiak dira ekimen honen protagonista eta arima. Gainera, Laudio erakusketa hartuko duen Arabako lehen udalerria izango da.\nAldeko ez zuten gizarte batean lagundu zuten laudioarrak eta Aiara bailarako emakumeak ere gogoratuko dituzte “Itzalpeko emakumeak” erakusketan, nahiz eta hori Kasinoan prestatuko duten beren beregiko espazio batean izan. Erakusketak horietako hamarren testigantzak eta bizipenak bilduko ditu. Proiektu honekin, Laudio Udalak IV. Berdintasun Planean zehaztutako helburuak betetzen ditu, hala nola Laudioko emakumeek kulturan egiten dituzten ekarpenak ikusaraztea eta memoria historikoa berreskuratzen laguntzea.\n“Baztertuta edota izkinatuta egon diren emakumeen aurpegiak, ahotsak, balioak eta funtzioak berreskuratu, zabaldu eta balioan jartzea da helburua. Baita emakumeen eta gizonen arteko aukera-berdintasunaren bidean gizartea sentsibilizatzea eta kontzientziatzea ere “, adierazi du Ander Añibarro alkateak. “Erakusketa lagungarria izango da egungo errealitatea interpretatzeko, memoria historikoa berreskuratzeko eta bizikidetzatik eta berdintasunetik abiatuta etorkizuna eraikitzeko”, gaineratu du Maite Cortazar Kultura zinegotziak.\nEmakume zoragarri horien iragana ezagutu nahi duten herritarrek Kultura Etxera joan ahal izango dira ohiko ordutegian, astelehenetik ostiralera, 10.00etatik 13.00etara eta 16.30etik 21.00etara eta, larunbatetan, 10.00etatik 13.00etara eta 17.00etatik 20.00etara. Kasinoko ateak 17.00etatik 20.00etara egongo dira zabalik ostiral eta larunbatetan. Bestalde, eta udalerriko gazteak sentsibilizatzeko asmoz, Laudio Udalak ikasleekin joateko aukera eman nahi die herriko ikastetxeei. “Proiektua gure gizartea osatzen duten belaunaldiak hurbiltzeko bidea izango litzateke”, adierazi du Loli Muriel Berdintasun zinegotziak.\nErakusketa ostiral honetan zabalduko da arratsaldeko 19.00etan Kasinoko terrazan.\nAtalak/Categorías Udala, Berdintasuna, Fotografia, Historia, Kultura\n← Laudiok udal-tailerren eskaintza berria diseinatu du\nIrregulartasunak antzeman dituzte udal-hiltegiaren kudeaketan →


Txinako Beisbol Txapela Fabrikantea eta Hornitzailea | Wenchang\nTxapel mota: beisbol kapela\nPanel estiloa: 5 eta 6 panel\nAdin taldea: Haurrak, Helduak\nMateriala: Kotoia twill /% 100 poliesterra / akrilikoa / TC\nBeisbol txapelak hitz guztietako jendeak asko erabiltzen ditu, Haurrek beisbol txapelak ez ezik, baina helduei ere gustatzen zaie beisbol txapelak janztea, beisbol txapelak jantzita jendeak distira ematen du kanpoko horma egitean.\nBeisboleko txapelak hasieran ez ziren onartzen pertsonen bizitzan eta kirolarientzat soilik ziren. 1839an, Gupasen (New York) egin zen lehen beisbol partida ospatu zen. 1860an, beisbol jokalari profesionalak Estatu Batuetan agertzen hasi ziren. 1871n, Estatu Batuek Beisboleko Jokalari Profesionalen Erakunde Nazionala sortu zuten; 1876an, erakundeak Beisboleko Federazio Amerikarra izena hartu zuen. Beisboleko beste erakunde profesional nazional bat sortu zen 1881ean, gero Beisboleko Federazio Profesional Nazionala. 1884an, bi erakundeen arteko lehen txapelketa ospatu zen, hau da, beisboleko Munduko Seriak. Horren ondoren, 1910ean, William Howard Taft orduko presidenteak (william howard taft) ofizialki onartu zuen beisbola Estatu Batuetako "pilota nazional" gisa.\nBeisbol txapelaren egitura\nEnbalatzeko eta bidaltzeko xehetasunak\nSHANGHAI ALLSOURCING hornitzaile nagusia da, beisbol txapelen eta entretenimenduzko osagarrien produktuen esportatzaile eta inportatzaile profesionala da. Gure bezeroei Txinako moda beisbol txapelak hornitzen laguntzen diegu hemen.\nAllsourcing-ek moda beisbol txapelen linea osoa hornitu dezake, Allsourcing-ek merkatu kontu guztietarako eta prezio puntu guztietarako moda joerak eta artikuluak diseinatu eta itzultzeko duen gaitasun berezia ahalbidetzen du kontsumitzaile askorentzako garatzeko. Konpainiak 500 lantegi baino gehiago ditu eta horrek mundu osoko bezeroei zerbitzu bikaina eskaintzeko gaitasuna izan dezake.\nAurreko: Sandalia eta zapatilak\nHurrengoa: Sandalia zapatilak\nAmerikako beisbol txapelak\nBostoneko beisbol txapela\nDenim beisbol txapela\nJordan beisbol txapela\nItsas Beisbol Txapela\nBeisboleko txapel laburra\nTweed beisbol txapela\nNeguko beisbol txapela


Zientzia Kaiera - Page 180 of 204 - Kultura Zientifikoko Katedra\nOporretan ere zientzia begi-bistan\nOporretan izan garen tartean Interneten hainbat zientzia-gaia jorratu dira. Egunean jartzeko, sarean argitaratu diren artikuluen bildumatxoa gauzatu dugu. Egunean jartzeko modu arina eta erraza. Begirada bat emango diogu?\nBadira oporretan hondartzara doazenak, mendira edo etxaldean gelditzen direnak, baina gehienok eguzkitan jartzen gara une baten edo bestean. Koldo Garcia biologoak gure azaleko kolorea aldarazten duen molekulari erreparatu zion, melaninari. Eguzkia hartzeak […]\nJohn M. Kovcakek eta bere taldeak aurtengo martxoaren 17an eman dute jakitera grabitazio-uhinak aurkitu dituztela. Alegia, Big Bangen oihartzuna aurkitu dute nonbait. Hori aditzera eman denetik, zientzialariak asaldatuak dabiltza oso, tartean zuzeneko edo okerreko arrazoi batzuk daudelarik. Batzuek pozez gainezka hartu dute berria, iragarri baitute gure unibertsoaren jatorria eta geroagoko hedadura azaltzen dituzten teoriak egiaztatuak gertatuko direla […]\nZientzia Kaiera bloga, UPV/EHUko Kultura Zientifikoko Katedraren egitasmoa da eta 2013. urteko irailean hasi zuen ibilbidea. Zientzia eta teknologia gaiak lantzen ditu euskaraz helburu zehatz batekin: zientziaren ezagutza handitzen laguntzea, zientzia eta teknologia gizarteratuz. Urtebeteko ibilbidea egin duen egitasmoak gaur ematen dio hasiera ikasturte berriari. Bigarren urteko lehen mezu honetan atzera begiratuko dugu eta aurreko ekitaldiko emaitzei erreparatuko […]\nFiled underZientzia Kaiera\nEtenaldi bat egingo dugu blogeko jardunean. Udako oporrak direla eta, Zientzia Kaiera bloga eta honen Twitter kontua ere, @zientzia_k, ez dira egongo aktibo. Abuztuaren amaieran bueltatuko gara. Laster arte! […]\nZientzia Kaiera-k idatzia 16Api\nZientzia Kaiera-k idatzia 15Api\nZientzia Kaiera-k idatzia 14Api


ahozko hizkera | 31 eskutik\nArtxiboa laburpen hitzeka: ahozko hizkera\n2012/10/29 · 08:00\nBAINA eta BAINOren arteko borrokak\nBatzuetan ematen du hitzak elkarren arteko borrokan ari direla gure bitartez.\nZer egin ote dio, adibidez, BAINOk BAINAri, BAINAk BAINOri bere lekua ken nahi izan diezaion?\nHau da bien arteko liskarraren inguruko nire interpretazioa, guztiz eztaibaidagarria, jakina:\nGipuzkoako eta Nafarroako zati handi bateko ahozko euskaran BAINOk BAINA desagerrarazi du, berezkotasun osoz, hizkuntzaren mugimendu misteriotsu horietako baten bitartez, inongo azkarrustekoren ezjakintasunaren bultzadarik gabe. Gertatu da eta kito.\nHortaz, gipuzkoar eta nafar askorentzat BAINArik ez dago, ahozkoan bederen. Horraino dena ondo. Ez da ezer txarrik gertatzen.\nBaina nola beren BAINO batzuk BAINA idatzi behar direla ikasi duten, orain asko hasi dira badaezpada ere BAINO guztiak BAINA bihurtzen, ahoz ez ezik idatziz ere. Eta joera zabaltzen eta zabaltzen ari da, moda bihurtzen…\nHorregatik zait askoz mingarriago, adibidez, “Nire autoa zurea BAINA handiagoa da” entzutea, honako hau baino: “Zure autoa handia da, BAINO nirea handiago”. Idatziz biak dira mingarriak, egia da hori, baina, konparazioan, lehena askoz mingarriago.\nLaburpen hitz hauekin ahozko hizkera, baina, baino, idatzizko hizkera


'Asier ETA biok' - bizkaie.biz\nKarolina Almagia\t2014-01-27 16:55 Zinema kritikak\nDokumentu ausarta izateaz gan, bitxia da Asier ETA biok. Etxean egindako bideo baten itxurea dauka. Merinok Madrilgo lagunek -gehienak aktoreak, batzuk ezagunak ganera- Euskal Herrian gertatutakoa ulertzea nahi dau. Ez dakigu lortu dauen, benetan gatxa da eta.\n- Zuzendari eta gidoilariak: Aitor Merino eta Amaia Merino\n- Produktorea: Ainhoa Andraka\n- Generoa: Dokumentala\n- Herrialdea: Euskal Herria\n- Iraupena: 94 minutu\nAitor Merino aktorea Madrilen bizi da, bertan lan egiten dau, eta ETAkidea dan lagun bat dauka. Azkenengo zehaztasun hori hobe da ez kontetea Espainiako uriburuan, arazoak saihestu nahi badozuz, behintzat. Baina Merino ez da ezkutau, ezta asko gitxiagorik be ez. Izan be, gai horren ganeko pelikulea egin dau. Ausarta izan dala gitxi esatea da, Julio Medemi La pelota vasca ehion ebanean jazotakoa ikusita.\nDokumentu ausarta izateaz gan, bitxia da Asier ETA biok. Etxean egindako bideo baten itxurea dauka. Narratzaileak, Aitor Merinok berak, desdramatizetako asmoz, umorez kontetan dau Asier Arangunegaz daukan laguntasunaren historia.\nMerinok Madrilgo lagunek -gehienak aktoreak, batzuk ezagunak ganera- Euskal Herrian gertatutakoa ulertzea nahi dau. Ez dakigu lortu dauen, benetan gatxa da eta, baina behintzat hemendik kanpo ezagutzen ez diran jazoera bidebako batzuk azaleratu ditu, eta hori eskertzekoa da. Beste alde batetik, ETAko kideek ez buztan ez adarrik ez dakiela erakusten dau filmak, persona arruntak dirala, nahiz eta hartu daben bidea askorentzat ulertezina dan.\nDonostiako Zinemaldian aurkeztu zan film honen momenturik onena da Gabonzaharretako afarian Asier Arangurenen amak esandako berbak dira. Baina, gehiago ikusteko gogoz geratzen gara, personaia horrek minutu gehiago behar zituealako


Uberan - Euskal Idazleen Elkartea - Zadie Smith: Ametsen Hiriko idazlea\nLondrestarra da Smith. Hiri horretan jaio zen, hiri horretako ipar-mendebaldean hazi, hiri horretan bizi da oraindik ere gehienetan, eta hiri horretan kokatu ditu bere bost eleberriak. Hain zuzen, hainbat lanetan, kokagune ez ezik protagonista ere bada Londres Smithen lanetan. Adibide baterako, NW (2012) eleberriak hiri horretako posta-kodeen sistemari zor die izena, izan ere, NW siglekin hasten baitira hiriaren ipar-mendebaldeko posta-kide guztiak. Smithen esanetan, "gogoaren-aldarte bat da" Londres. Smithentzat, gainera, oso garrantzitsua da Londreseko jendearen hizkera islatzea:\nLondresen, inor hizketan entzuten duzunean, dena dakizu hari buruz. Eta ez dira txikikeriak: badakizu zer bizi-itxaropen duen, zer hezkuntza jaso duen eta zer egin ohi duen ostiral iluntzetan. Dena aldatzen du hizketak. Baina kontua ez da ahotsak zehatz-mehatz erregistratzea. The Wire telesailak ez du zehatz-mehatz kopiatzen Baltimore hiriko gizon afrikar-amerikarrek hitz egiten duten era. Aitzitik, aparte diseinatu da hizkuntza hori, jende hori islatzeko, baina, egiatan, jendeak modu aspergarrian hitz egin ohi du: "Bai. Ados. Zera. Horixe". Hori erregistratzen baduzu zure prosan, irakurleak lokartuko dituzu. Londres ipar mendebaldeko gaur egungo hizkera erregistratzea? Erraldoiegia eta garatuegia da, eta ni, ordea, zaharregia. Beraz, hobe da oinarrizko termino batzuk hautatzea, maneatu daitezkeenak eta ulertuko direnak, eta hortik abiatuta lan egin.\nBaina oraindik ez dizuet esan nolakoa den Ametsen Hiria. Saiatuko naiz. Ahots askoren hiria da, non izate singular batua ez den ameskeria baino. Jakina, Obama hantxe jaio zen. Hantxe jaio nintzen neu ere. Askotarikotasuna aurpegian josia badaramazu [...], ADNan igartzen bazaizu, bai eta ilean eta zure azal beix ez-hau-ez-bestea horretan, orduan, gauza jakina da Ametsen Hiritik zatozela. Ametsen Hirian dena da bikoitz, dena da era askotako. Ez daukazu beste aukerarik, mugak gurutzatzea eta hainbat mintzotan mintzatzea baino. Horrela egiten duzu amaren eta aitaren arteko bidea, horrela joaten zara, lehenik, aski beltza ez zarela uste duten senideengana, eta, gero, behar bezain zuria ez zarela irizten diotenengana. Halako tokietan, jende jakintsuak tentuz esaten du "Ni", fonema horrek oso zuzena eta singularra baitirudi, beren bizipen askotarikoak islatzeko zuzenegia eta singularregia. Aitzitik, Ametsen Hiriko biztanleek, nahiago dute "gu" izenordain kolektiboa.\nBesteak beste, New Yorker aldizkarian kaleratu ditu Smith zenbait kontakizun, eta, orain, horietako bat euskaraz irakurtzeko aukera daukagu, Lekore aldizkariaren ekinari esker. Paul Beitiak euskaratu du "Ero esaten didate" kontakizuna, Billie Hollyday jazz-musikariari buruzkoa, eta Lekoreren 3. zenbakian argitaratu. Sarean ere irakur dezakezue osorik, hemen.\nNekatoeneako deialdia maiatzaren 27a bitarte zabalik Osteguna, 2019-05-16\nHezurren erretura argitaratu du Miren Agur Meabek Asteazkena, 2019-05-15\nIñigo Astizek “Analfabetoa” poesia liburua plazaratu du Asteartea, 2019-05-14\nLiteraturiak hartuko du Zarautz Osteguna, 2019-05-09\nOstiralean amaituko da Hilbeltza bekara eta Etxepare sarira lanak aurkezteko epea Asteartea, 2019-05-07\nAlex Martinezen testu berria "Sinadurak" atalean: "¡Vicio, vicio!" Astelehena, 2019-05-06\nMaiatz-ek antzerki bilduma abiatu du, Gillom Irigoyenen testuekin Osteguna, 2019-05-02\nLiteratura maratoia egingo dute Durangon, maiatzaren 10ean Asteartea, 2019-04-30\nApirilaren 30ean amaituko da Eztena antzerki laborategietan izena emateko epea Ostirala, 2019-04-26


true story - ...:::kimo:::...\nYou are here: Home › beitu › true story\n← Bideotxu bat baxua joten\nindependentzia eguna →\n2011-08-19 | Filed under: beitu, berbaz, kimotarrak\tand tagged with: hausnarketak, interesantea, lagunak, manipulazioa, mundua, telebista, zinea\nPasa dan martitzenean bi pelikula hauek ikusi genituen lagun batzuk eta nik. Lehendik ere ikusita neukan Die Welle, eta Kill the Irishman. Biak gustau jatazen, eta ikusteko gomendatzen dotzuet.\nBaina beste gauza bat ere badaukie biek amankomunean: biak dira egiazko gertakizunetan oinarritutako filmak. Eta nolabait, pertsonaia batzuenganako enpatia sortarazten dabe biek, nahiz eta hauen jokabidea nahiko… esan dezagun soilik… kriminala izan.\nEn fin, zuok ikusi eta atara kontuak.


Bizkaitarra (aldizkaria) - Wikipedia, entziklopedia askea.\nArtikulu hau aldizkariari buruzkoa da; bere izena daraman trainerua gaitzat duena beste hau da: «Kaiku Arraunaren Kirol Elkartea»\nArtikulu hau aldizkariari buruzkoa da; bere izena daraman ondorengo toki hauetakoren bateko herritarra gaitzat duena beste hau da: «Bizkaia»\nBizkaitarra Sabin Aranak argitaratutako aldizkaria izan zen.\nBizkaitarra: Jaun-Goikua eta Lagi-Zarra (lehen aldia)\n1893ko ekainaren 8a\n1895ko irailaren 5a\nEngrazio Aranzadi, "Kizkitza"\nBizkaitarra: Jaun-Goikua eta Lagi-Zarra (bigarren aldia)\n1909ko urtarrilaren 2a\n1913ko urtarrilaren 25a\nBizkaitarra: Jaun-Goikua eta Lagi-Zarra (hirugarren aldia)\nBilbon, 2,25 pezeta seihilabeteko harpidetza eta 4,50 peseta urteko harpidetza\n5,00 pezeta urteko harpidetza Bilbotik kanpo\nBizkattarra: Jaun-Goikua eta Lagi-Zarra (laugarren aldia)\n1893ko ekainaren 8an atera zuen lehendabizikoz. Sabin Aranaren lehendabiziko asmoa orri bakarrekoa izan zedila omen bazen ere, 5. aletik aurrera, 1894ko urtarrilaren 29an argitaratua, hilabetekari bihurtu zen. Gero hamabostaldikari eta batzuetan astekaria ere izan zen.\n1895eko irailaren 5ean giltza eman arte, 32 ale argitaratu zituzten, batez besteko 1.500 tirada izanik. Emaitza hori ezin hobea zen abertzaletasun hasiberriarentzat.\nSabin Arana egunkariaren idazle, sortzaile, jabe eta zuzendaria izan zen. Izan ere, Bizkaitarraren artikulu gehienak Sabin Aranak eginak ziren. Artikulu hauek zirela eta Sabin Aranak salaketa, epai, isan eta kartzela jasan zituen.\nBizkaitarraren ale guztiak Bilboko Sebastian Amorrortu inprimategian argitaratu zituzten. Grafia ez zen Sabin Aranakoa eta "rr" erabili zuten "ŕ"-ren ordez, Baserritarra bezalako egunkarietan gertatu ez zena.\nBizkaitarra berriro 1909 eta 1913, 1916 eta 1919, 1930 eta 1931 eta 1936an argitaratu zuten.\n1895ean Engrazio Aranzadi "Kizkitza"k, Baso-jaun ezizena erabiliz, "La invasión maketa en Gipuzcoa" artikulua argitaratu eta bazterrean Artxanda hitza agertu zen; Bizkaiko Gobernadoreak bere buruaz ari zirela ulertu eta Sabin Aranari eskatu zion idazlearen izena. Honek ezetz eta egunkaria itxi ez ezik lau hilabete eman zituen Bilboko Larrinaga espetxean.\nBizkaitarra sarrera, Harluxet Hiztegi Entziklopedikoan.\nBizkaitarra (1893-1895) Koldo Mitxelena Kulturunearen Hemeroteka Digitalean\nBizkaitarra (1909-1916) Antso Jakituna Fundazioaren katalogoan\nBizkaitarra (1916-1919) Antso Jakituna Fundazioaren katalogoan\nBizkattarra (1930-1936) Antso Jakituna Fundazioaren katalogoan\nAzken aldaketa 24 azaroa 2019(e)an, 18:38(e)tan\nOrriaren azken aldaketa: 24 azaroa 2019, 18:38.


Istorioak hiru aste Zimbabwe bidaiatzen aldizkari bidaia - Historia duzu aldizkari bidaia\nAurreanAfrikaAstean hiru Zimbabwe bisita\nKonstante bat izan da bidea, hiru hilabetetan zehar, iaz Cape Town etatik Ugandako ontziratu. Zurrumurrua bat Haunted niri eta utzi dut beti ateak: Zimbabwe Afrikako parke onena duen herrialdea da. I zen kontatu duten hainbat bidaiariek errepidean erantzuteko; botak mota batean izerdia kontinente hartuta urte. Iaz gogoratzen dut Livingstone hiru egun izan nintzen, Zimbabwe-ko iparraldeko hiria non Victoria Falls, Pentsatu nuen: "Zergatik ez egonaldi luzeagoak kaka herrialde honetan ezagutzen".\nOndoren, oinez zeharkatu nuen Zambia eta han, Zambezi Beherean hotel batean, aurreikusten du, oso aberatsa beste aldea izan zen erdian, irudimenezko lerro bat zen Zimbabwe muga egiten du. "Ezin dugu hemendik gurutzatu", Zambians esan zidan, "Patruilak etorri eta gurekin atxilotu". Hemen ur-zerrenda bat zen, begi neurtzen. "Parke hau oso polita da, baina kontrakoa, Zimbabwe in, da lehoi betea, eta fauna da liluragarriak ", esan nire hotel batean zerbitzari bat gau me zen duten I edaria edukitzea, garai hartan, beste aldean entzuten besterik ez duzu begiratu itzalak dira eta zarata. "Zer kaka ez zen lo", itzuli pentsamendu.\nHala ere, Urte bat geroago, hiru aste debekatu herrialdean bira buruz naiz. Gonarezhou Parke Nazionala jaso dut; ezagutzeko Great Zimbabwe hondarrak (hegoaldeko Afrikan zibilizazio zaharrena aztarnak); dormiré en la colonial Bulawayo, non Bushman rock pintura eta behold Cecil Rhodes hilobira bisita egingo dut, British Tycoon duten zure lorategi Afrika egiteko amestu; lehoi traza egingo Hwange Parkean; Eseri eta 'll ikusi ura Victoria Falls at erortzen gisa; Lake Kariba buruzko sail eta hiru gau lo egin beren, Espero, lasaia uretan; eta Nyanga parke non ur tumbling mendietan dut lortu ikusiko duzu berriro, jaitsierak Mutarazi hartan denbora honetan. Gero, Mozambique gurutzatu, Donde volveré Vilankulos bat (Dagoeneko izan dut apirilean) eta gainerako hiru ur urdin harea egun.\nHori da nire plan off ordaindu zor stop bidaia. Norbaitek beti gune bat da, ez galdu behar duzu hitz egiten, berriz, oinez galdu aurreko kontseilu baten bila. Zimbabwe mistoa sentimenduak izango dute, errealitate latza, Untamed edertasuna, devenir politiko y historia definituz. The 21 Abuztuaren Cape Town itzultzeko, eta, ondoren, esango blog honetan bidaiari aholkuak bai balitz eskubidea.\nBerriz bidaia sentsazioa sentitzen dut, galtzeko, beharreko lekuak ezezagun lortu. Eta hemen jarraitu nahi da: ikusi eta ulertzen saiatu, ondoren 14 hilabete, Afrika. Eye squeeze. Denbora gehiago gastatzen dut, zailagoa da ingurumena adjektiboak da. Beren brutal naturaz gozatzeko eta bertako jendearen urratsak behatu nahi dut. Itzuli hiri Afrikako kaosa eta bere erraietan merkatuetan Bazen stumble. Absurdu elkarrizketetan daukat, zentzugabeak irribarre. Karpan, gaueko hizkuntza entzun eta itzuli erritmoa eguzkia bizi. Gero, nonbait, Su horretan at gara 'eseri beste aldetik ipuinak entzun eta norbaitek zarata gertu dagoela eta The Hoarse Hipo baten oihua da ikusiko. Egon ahal izango da, atzerrian bilatzen duten beren gainerako disturbs.\nHiru egun “purua” Afrikaner\nTags: Bulawayo, Cataratas Mutarazi, Harare, Lago Kariba, A Parque, Zimbabwe ibilbidea, Cecil Rhodes hilobira B, bidaia, Zimbabwe, Zimbabwe\n29 Uztailaren, 2011 at 6:42 | #\n🙂 Gran envidia. Ingurukoen beharrizanekiko bidaia bat, zorte ona. Izan zara hiru baino gehiago hippos eta oraindik ere ilusioz eta boredom sentimenduak transmititzeko. Ikusi Iban 3.000 izan bada….\n29 Uztailaren, 2011 at 6:50 | #\nJavi Luck, zer lotsa ez une honetan joan errepide tarte bat…\n29 Uztailaren, 2011 at 11:50 | #\nA fa ordena, ekarri digu mila ipuin eta harea urdin poltsa bat\n29 Uztailaren, 2011 at 12:58 | #\nEgin behar izatea espero dut. Musuak eta besarkadak hiru\n29 Uztailaren, 2011 at 18:36 | #\nDuten itxura ona bidaia ditu, promesak, eta zuk ez dute hutsik egin. Itxaron zure kronikoa. Regards\n9 Abenduaren, 2011 at 1:05 | #\nArtikulu honetan, jatorrizko pentsamendu handia dauka. The informatzailea edukia hemen gauza aren frogatzen


Gaur 12:00etan balkoietan zarata egitera deitu dituzte herritarrak - Aia orio - Karkara.eus\nGaur 12:00etan balkoietan zarata egitera deitu dituzte herritarrak\nKarkara 2020-03-27 11:53\nELA, LAB, ESK, Steilas, Etxalde eta Hiru sindikatuek Haserre Eguna deitu dute gaurko, eta lantegietan ez ezik, etxez etxe ere protestak egitera animatu dituzte herritarrak.\nKoronabirusa gelditzeko hartutako neurrien ondorioz, enpresa batzuk aldi baterako enplegua erregulatzeko txostenak ari dira aurkezten Eusko Jaurlaritzan. Beste enpresa batzuek lanean jarraitzen dute, langileek etxean gelditu nahi duten arren. Osasun arloko eta beste arlo batzuetako behargin asko, gainera, babes neurri egokirik gabe ari da lanean. Horren guztiaren aurrean, gehiengo sindikala batu egin da, eta ostiral honetarako Haserre Eguna antolatu du. ELA, LAB, ESK, Steilas, Etxalde eta Hiru sindikatuek deitu dute protestara, “osasuna, lan baldintzak eta enplegua defendatzeko”.